Йўл ҳаракатининг биз билмаган қоидалари » Ўзбекистон янгиликлари – Zamin.uz\n24 апрель 2019, 23:44\nТошкент шаҳрида 2019 йилнинг дастлабки 3 ойида 201 та йўл транспорт ҳодисаси содир бўлган. ЙТҲ оқибатида 18 киши ҳаётдан кўз юмган, 234 нафар фуқаро эса турли даражада тан жароҳатини олган. Ўтган йилгига нисбатан ЙТҲ сони 35 фоизга камайган. Ҳалок бўлганлар миқдори ўтган йилгига нисбатан 51 фоиз, жароҳатланганлар эса 38,7 фоизга пастлаган, дея хабар берди Ички ишлар вазирлиги ИИВ Йўл ҳаракати хавфсизлиги бош бошқармаси матбуот хизмати бошлиғи Акмал Юнусов Kun.uzʼга берган интервьюсида.\n3 ой ичида 18 нафар инсон ҳаётдан кўз юмса, бир йилда кўрсаткич 72 нафарни ташкил қилади. Хўш, бунга нима сабаб бўлмоқда? Ўлим кўрсаткичини кескин камайтириш имконияти борми? ЙТҲларни олдини олиш учун йўловчи ва ҳайдовчилар қандай чораларни кўриши керак? Саволларга Акмал Юнусов батафсил жавоб берди.\nПиёдалар учун зарурий қоидалар:\nҲушёр бўлиш. Кўчага чиққан йўловчи ҳаракат иштирокчисига айланади. Шунинг учун атрофдаги воқеа-ҳодисаларга нисбатан эътиборли бўлиш керак. Йўлни кесиб ўтаётганда қулоқчин тақиб мусиқа тинглаш, видео томоша қилиш, китоб ўқиш қатъиян тақиқланади. Бунга нима учун амал қилиш керак? Светофор қизил чироғини кўрган ҳайдовчи ўз-ўзидан тўхтайди-ку, дегувчилар бор. Қоидага амал қилмайдиган ҳайдовчилар ҳам борлигини ҳисобга олиш лозим. Ҳушёрлик ҳар икки тарафдан бўлса, мақсадга мувофиқ бўларди.\nЁрқин кийим. Кечқурунлари ҳайдовчилар пиёдаларни пайқамай қолишади. Бу ҳам ЙТҲ содир бўлишига олиб келади. Айниқса, мактаб ўқувчиларига нур қайтарувчи оч рангли кийимларни кийиш тавсия этилади. Шунда ҳайдовчи узоқдаги пиёдани кўра олади ва тезликни камайтириб эҳтиёт чораларини кўради.\nЖамоатчилик назорати. Ён-атрофда йўл қоидасини бузаётган пиёда ва йўловчиларни кўрганда бунинг нотўғри эканлигини қоидабузарнинг ўзига айтиш ёки ҳуқуқ органларига хабар қилиш керак. Жамоатчилик назорати кучсизлиги ўлимлар сонини кўпайтираверади. Шунингдек, такси хизматидан фойдаланаётганда ҳайдовчидан меъёрдаги тезликда ҳаракатланиш, ҳимоя камарини тақишини талаб қилиш орқали ўз хавфсизлигимизни таъминлаган бўламиз.\nШахсий намуна бўлиш. Ҳар бир фуқаро кўчада ўз хатти-ҳаракатини назорат қила олиши лозим. Фарзандлари билан автомобилда ёки пиёда кетаётган фуқаро ҳимоя камарини тақмаса, кўчанинг белгиланган жойидан ҳаракатланмаса, бу ҳолатлар яна давом этаверади. Катталар ёшларга намуна бўлиши керак.\nҲуқуқий онг. Йўл ҳаракати қоидаларини билиб қўйиш зарар қилмайди. Соҳада бўлаётган янгиликлар, ўзгаришлардан бохабар бўлиш.\n* Йўлга чиқишдан олдин автомобиль техник созлигини текшириш;\n* Автомобиль салони тўлиқ жиҳозланган (тиббиёт қутиси, ёрқин рангли камзул ва бошқа керакли буюмлар) бўлиши лозим. Турли сабаблар билан йўлда автомобиль бузилиб қолганда камзул кийиб олиш ҳайдовчини хавфдан сақлаб туради;\nЙўл шароити ва об-ҳавони ҳисобга олиш;\n* Автомобилдаги йўловчиларга йўл қоидаларини тушунтириш лозим. Масалан, ойнадан фақат қўлни чиқариш мумкинлиги, эшикларни мустаҳкам ёпиш кераклиги;\nҲуқуқий билимни ошириш. Ҳар бир ҳайдовчида йўл ҳаракати қоидалари китобчаси бўлса, фойдадан ҳоли бўлмайди. Қонунчиликка киритилаётган ўзгартишлардан ҳам хабардор бўлиб туриш;\nТезликни меъёрида сақлаш. Ҳозир шаҳар кўчаларида 70 км.дан ортиқ ҳаракатланиш тақиқланган. Ҳайдовчи пиёдалар йўлакчаси ва серқатнов жойга етиб келганда ўртача тезлик (70 км дан паст)да келиши керак. Ҳисоб-китобларга кўра, 70 км. да келаётган автомобиль тормозни босгандан кейин 56 метр ўтиб тўхтайди.\nЙТҲ сонини қисқартириш учун нима қилиш керак?\nТаълим. Афсуски, бу соҳада камчиликлар талайгина. Ҳозир фақат бошланғич синфларга 8 соатлик йўл ҳаракати дарслари киритилган. 2018 йил 18 августда қабул қилинган Вазирлар Маҳкамасининг 701-сонли қарорига асосан, мактабларда ҳаётий фаолият хавфсизлиги фанини жорий қилиш вазифаси қўйилди. Унда йўл ҳаракати хавфсизлиги, ёнғин хавфсизлиги, ФВВда ўзини тутишни ўргатиш кўзда тутилган. Қарор чиққандан 3 ой ўтиб халқ таълими ва мактабгача таълим вазирлиги уни бажариш бўйича ўз таклифларини тақдим этишлари керак эди. Аммо шунча вақт ўтса ҳамки, ижро таъминланмаяпти. Боғча, мактаб ёшидан бошлаб йўл ҳаракати қоидаларини ўргатилмаса, қилинаётган ишлар самара бермайди.\nТарғибот. ОАВ билан ҳамкорлик қилиш, бўлаётган ишлар тўғрисида аҳолига ахборот етказиш, таълим муассасалари, корхона-ташкилотларга бориб тушунтириш ишлари олиб бориш, қўлланма, варақаларни тарқатиш. Бу йўналишга молиявий томондан ёрдам берилаётганлиги туфайли анча жонланиб қолди.\nАхборот технологияларидан кенг фойдаланиш. Бунда йўлларга етарлича кузатув камералари, фоторадарларни ўрнатиш, йўл патрул хизмати ходимларига хизмат вазифасини тез ва осон бажаришлари учун керакли технологиялар билан таъминлаш кўзда тутилган.\nНорматив-ҳуқуқий ҳужжатларни такомиллаштириш. 2018 йил 19 май ойидан бошлаб 3 та қонуний ҳужжат лойиҳаси ишлаб чиқилди. Биттаси, яъни Вазирлар Маҳкамасининг 377-сонли «Ўзбекистон Республикаси йўл хавфсизлигини таъминлаш тизимини янада такомиллаштириш чора-тадбирлари тўғрисида» ги қарори 2018 йил 23 октябрда кучга кирди. Унда жарималар миқдори оширилди, жазо турлари кучайтирилди. Масалан, олдинги қонунчиликка кўра, спиртли ичимлик истеъмол қилиб автомобилни бошқарган фуқаро 1 йил-у, 6 ойдан 3 йилгача ҳайдовчилик ҳуқуқидан маҳрум қилинган бўлса, энди унга қўшимча равишда янги тартиб бўйича ЭКИҲнинг 25 бараваригача жарима ҳам ундирилади.\nХулоса қилиб айтганда, йўл транспорт ҳодисаси содир бўлишида кичик хато ҳам катта талафотларни келтириб чиқариши мумкин. Энг, аввало, ўзимиз фуқаролик позициямизни билган ҳолда ҳаракатланишимиз керак. Ислоҳотни ўзимиздан бошлашимиз лозим.\nЯнгиликлар » Жамият » Йўл ҳаракатининг биз билмаган қоидалари\n07:06 Тошкентда қоидабузар ҳайдовчиларни аниқлаганларга «Йўл посбони» ёрлиғи берилди\n11:42 Бир ҳафтада Тошкентдаги ЙТҲларда 5 одам ҳалок бўлган


Дилфуза Исмоилова Шоҳруҳхон ва Асалнинг тўйига биринчилардан бўлиб таклиф қилинди (Фото) » Ўзбекистон янгиликлари – Zamin.uz\nХонанда Шоҳруҳхон ва актриса Асал Шодиева шу пайтгача ўз муносабатларини сир тутишга уриниб келди, деб ёзмоқда "Даракчи.uz". Улар бир-бирини севишларини бирон марта очиқ-ошкора айтмаганликларида ҳам қандайдир ҳикмат бордир, балки?\nДастлаб уларнинг “Love Story” учун фотосессия ўтказгани ҳаммага маълум бўлди. Кейинроқ эса уларнинг тўйи санасидан ҳам бохабар бўлдик. Бироқ, шундай бўлса ҳам хонанда ҳанузгача Асалга уйланаётганини ошкор этмаётган эди. Мана энди, ҳаммаси кундай равшан бўлди. Бугун хонанда Дилфуза Исмоилова узоқ кутилган юлдузли тўйга таклиф этилганини билдириб, икки ёшга бахт тилади. Демак, Шоҳруҳхон ва Асал 5 июнь куни муносабатларини расмийлаштиради. Шоу-бизнес оламида эса яна бир юлдузли оила вужудга келади.\nТаҳририятимиз номидан икки ёшга бахт тилаб қоламиз!\n21:17 Шоҳруххон ва Асал Шодиеванинг тўй либосларидаги илк фотосуратлари эълон қилинди (Фото)\n20:14 Шоҳруҳхон ва Асалнинг тўйлари бошқа ресторанга кўчирилди


2019-2021 йилларда 10 турдаги дори воситалари гуруҳларини ишлаб чиқариш маҳаллийлаштирилади — Фарғона шифокори\nБувайдада болалар реанимация бўлими иш бошлади\nАктам Хайитов: “Овқатланиш маданиятимиз йўқ”\nЎзбекистонда санитария-эпидемиология хизмати тизими тубдан такомиллашади\nАйрим тиббиёт коллежлари техникум сифатида қайта ташкил этилади\n2019-2021 йилларда 10 турдаги дори воситалари гуруҳларини ишлаб чиқариш маҳаллийлаштирилади\nЎзбекистон Республикаси Президенти Шавкат Мирзиёев «2019-2021 йилларда Республиканинг фармацевтика тармоғини янада жадал ривожлантириш чора-тадбирлари тўғрисида»ги фармонига мувофиқ, Фармацевтика тармоғини ривожлантириш агентлигининг “O`zmedimpeks” Давлат унитар корхонаси Соғлиқни сақлаш вазирлигига ўтказилди.\n2019 йил 1 июлдан импорт дори воситалари ва тиббиёт буюмларини “эркин муомалага чиқариш (импорт)” божхона режимига расмийлаштиришда божхона қийматининг 1,2 фоизи миқдорида божхона расмийлаштируви учун йиғим ундирилади.\n— фармацевтика маҳсулотларининг клиник-олди тадқиқотларини амалга оширувчи барча лабораториялар Зарур лаборатория амалиёти (GLP) миллий талабларига мувофиқ;\n— Соғлиқни сақлаш вазирлигининг клиник тадқиқотлар ўтказувчи барча клиник базалари Зарур клиника амалиёти (GCP) миллий талабларига мувофиқ;\n— фармацевтика маҳсулотларини ишлаб чиқарувчи барча маҳаллий корхоналар Зарур ишлаб чиқариш амалиёти (GMP) миллий талабларига мувофиқ;\n— фармацевтика маҳсулотларини улгуржи сотиш билан шуғулланувчи барча маҳаллий корхоналар Зарур дистрибюторлик амалиёти (GDP) миллий талабларига мувофиқ.\nФармон билан 2019-2021 йилларда республиканинг фармацевтика тармоғини жадал ривожлантириш бўйича “Йўл харитаси” тасдиқланди.\n— технологик ва лаборатория ускуналари, уларнинг бутловчи ва эҳтиёт қисмлари; фармацевтика ишлаб чиқариш бинолари учун “тоза хоналар”;\n— сэндвич-панеллар ва вентиляция тизимлари;\n— лаборатория ҳайвонларини боқиш, клиник-олди тадқиқотлар ва дори воситалари ишлаб чиқариш учун ишлатиладиган хом ашё ва материаллар;\n— тиббиёт буюмлари ва қадоқлаш материаллари.\n← Фонд кўмагида оғир хасталиклар даволанмоқда\nФарғонада «Ёшлар инновацион маркази» ташкил этилди →\n19.09.2018 fsh.uz 263\n13.04.2019 fsh.uz 153\nБуйруқ: Тиббиёт ходимлари фақат тўлиқ ставкага ишга қабул қилинади\n26.01.2019 fsh.uz 276\n09.09.2019 fsh.uz 38\nПрезидентимизнинг фармонига кўра, Ватанимиз мустақиллигининг йигирма саккиз йиллиги муносабати билан бир гуруҳ юртдошларимиз давлатимизнинг фахрий унвон, орден ва медаллари билан тақдирланди. Ана шундай фидойи ва жонкуяр инсонлар қаторида фарғоналик тиббиёт соҳа ходимлари ҳам бор.\n09.09.2019 fsh.uz 7\n30.08.2019 fsh.uz 26\n11.08.2019 fsh.uz 49\n29.05.2019 fsh.uz 238\nБувайдада болалар реанимация бўлими иш бошлади 11.09.2019\nТуя сути фойдалими ёки зарарли? 11.09.2019\nАктам Хайитов: “Овқатланиш маданиятимиз йўқ” 11.09.2019\nЎзбекистонда санитария-эпидемиология хизмати тизими тубдан такомиллашади 09.09.2019\nАйрим тиббиёт коллежлари техникум сифатида қайта ташкил этилади 09.09.2019\n11.09.2019 fsh.uz 32\n05.09.2019 fsh.uz 27\n24.03.2019 fsh.uz 226\n20.03.2019 fsh.uz 184\n01.03.2019 fsh.uz 243\n24.02.2019 fsh.uz 323\n24.02.2019 fsh.uz 413\n24.02.2019 fsh.uz 273\n08.02.2019 fsh.uz 283\n05.02.2019 fsh.uz 311\n23.01.2019 fsh.uz 360\n12.01.2019 fsh.uz 434\n10.01.2019 fsh.uz 282\n26.12.2018 fsh.uz 417\n22.12.2018 fsh.uz 275\n10.12.2018 fsh.uz 312\n04.12.2018 fsh.uz 382\n03.12.2018 fsh.uz 298


Ўзбекистонлик фермерларга кўчат ва пайвандтаглар сотиб олиш учун субсидиялар берилади • EastFruit\nБош саҳифа › Махсус › Ўзбекистонлик фермерларга кўчат ва пайвандтаглар сотиб олиш учун субсидиялар берилади\nМуаллиф: EastFruit 29 Июл 21 29 Июл 21 068\nЎзбекистон фермерлари ва қишлоқ хўжалиги ташкилотларига интенсив ўстирилган кўчат (пакана ва ярим пакана) ва пайвандтаглар сотиб олишда харажатларнинг бир қисмини қоплаш учун субсидиялар берилади. Мева турига қараб, бундай субсидиялар миқдори ҳар бир кўчат учун 8 000 сўмгача ($0,75) ва ҳар бир пайвандтаг учун 2 500 сўмгача ($0,23)дир. Бу хусусда 2021 йилнинг 24 июль куни қабул қилинган Ўзбекистон ҳукуматининг қарорида айтилган.\nБу республика ҳукуматининг Ўзбекистонда интенсив боғдорчиликни ривожлантиришни рағбатлантириш бўйича навбатдаги ташаббусидир. Эслатиб ўтамиз, 2019 йилнинг декабрида республика раҳбарияти томонидан қишлоқ хўжалиги бирлашмалари аъзолари ва боғдорчилик кластерлари иштирокчиларига маҳаллий даражада етиштирилган интенсив кўчат (пакана ва ярим пакана) ва пайвандтаглар сотиб олиш харажатларининг бир қисмини қоплаш учун субсидиялар ажратишга қарор қилинган эди. Ушбу ҳужжатда республиканинг 55 та туманида мева-сабзавот етиштиришга ихтисослашган боғларни инвентаризация қилиш ва улар негизида янги боғ ҳамда токзорлар яратиш ҳақида сўз боради. Кўчатлар ва пайвандтаглар импорти бўйича имтиёзларга келсак, улар 2018 йилнинг январь ойида Ўзбекистонга олиб кирилганда божхона тўловларидан озод қилинган товарлар рўйхатига киритилган.\nХўш, Ўзбекистонда мева ва ёнғоқни интенсив усулда етиштиришни рағбатлантириш бўйича қандай янгиликлар жорий қилинади? EastFruit мутахассислари янги қарорнинг тўлиқ матни билан танишиб чиқишди ва аввалги субсидия дастуридаги асосий ҳолатлар ҳамда фарқларни ажратиб олишди.\nСубсидия олувчилар тоифаси кенгайтирилди. 2019 йил декабрда қабул қилинган аввалги қарорда бундай субсидияларни олувчилар тоифалари рўйхатига қишлоқ хўжалиги бирлашмалари аъзолари ва мева-сабзавот етиштирувчи кластерлар иштирокчилари киритилган. 2021 йилнинг 24 июлидаги янги ҳужжатда ушбу рўйхат кенгайтирилди ва энди мева ва ёнғоқ етиштиришга ихтисослашган барча тадбиркорлик субъектларга кўчат ва пайвандтаглар хариди учун субсидиялар берилиши мумкин. Бошқача айтганда, қишлоқ хўжалиги бирлашмаларига аъзо бўлиш ёки мева-сабзавот кластерларида иштирок этиш бундай ҳолларда зарур эмас.\nИнтенсив кўчатлар ва пайвандтаглар харидини субсидиялашнинг янги дастури нафақат мева- сабзавот етиштиришга ихтисослашган туманларни, балки республиканинг барча ҳудудини қамраб олади.\nСубсидиялар фақат маҳаллий шароитда етштирилган кўчат ва пайвандтаглар сотиб олиниши шарти билан тақсимланади. Яъни, худди аввалги дастурда белгиланганидек, кўчат ва пайвандтаглар Ўзбекистонда етиштирилган бўлиши керак.\nКўчат ва пайвандтагларни етказиб берувчининг тегишли мақоми бўлиши лозим. У кўчатзорлари майдони камида 2 гектар бўлган кўчат ва пайвандтаглар етиштиришга ихтисослашган субъект (фермер хўжалиги) бўлиши керак. Пайвандтаглар «In-Vitro» лабораторияларида ёки вегетатив равишда етиштирилиши зарур, яъни, данак ва уруғдан етиштирилган пайвандтаг учун субсидия қўлланмайди.\nЭкиш учун кўчат ва пайвандтаглар харид қилинадиган интенсив боғ ресурс тежовчи агротехнологик тадбирларга риоя қилинган ҳолда ва сувни тежайдиган мелиоратив технологиялардан фойдаланилиб, ташкил этилиши керак.\nХарид қилинган ҳар бир кўчат ва пайвандтаг учун субсидиянинг асосий ҳажми:\n– интенсив мева ва узум кўчатлари учун – 8000 сўм (0,75 доллар);\n– пайвандтаг учун – 2500 сўм ($ 0,23).\nСубсидия ҳажми мева турига қараб, асосий миқдорни қуйидаги коэффициентларга кўпайтириш орқали аниқланади:\n– узум кўчатлари учун 0,15 (хўраки ва кишмиш);\n– уруғли мевалар учун 0,50;\n– данакли мевалар учун 0,75;\n– ёнғоқ мевалари учун 1,00.\nҲужжат давлат тилида Миллий қонунчилик маълумотлари базасида нашр этилди ва 2021 йил 24 июлдан кучга кирди.


Абу Бакр розияллоҳу анҳу: Мадинага ҳижрат қилиши\nBy Исмоил Муҳаммад Яъқуб on 12/17/2016 АБУ БАКР ТАРИХ ХУЛАФОИ РОШИДИНЛАР\nҚурайшнинг мусулмонларга озори кучайиб кетгач, баъзи саҳобалар аввал Ҳабашистонга, кейинроқ Мадинага ҳижрат қилдилар. Абу Бакр розияллоҳу анҳу ҳам ҳижрат қилмоқчи бўлиб, Пайғамбар соллаллоҳу алайҳи ва салламдан изн сўраган эди, у зот: “Сабр қилинг, ажабмаски, Аллоҳ сиз учун яхши ҳамроҳни насиб қилса”, дедилар. Абу Бакрнинг ўзи ҳам Пайғамбар соллаллоҳу алайҳи ва саллам билан бирга ҳижрат қилиш умидида эди. Ойша розияллоҳу анҳо отаси Сиддиқнинг Расулуллоҳ соллаллоҳу алайҳи ва саллам билан бирга ҳижрат қилиши воқеасини шудай ҳикоя қилади:\nРасулуллоҳ соллаллоҳу алайҳи ва саллам ҳар куни эрталаб ё кечқурун, албатта Абу Бакрнинг уйига келардилар. У зотнинг ҳижрат қилишларига ва Маккадан, қавмлари ичидан чиқиб кетишларига изн берилган куни Расулуллоҳ соллаллоҳу алайҳи ва саллам бизникига кун айни қизиган пайтда, одатда келмайдиган вақтларида кириб келдилар. Абу Бакр у зотни кўргач: “Расулуллоҳ соллаллоҳу алайҳи ва саллам бундай пайтда бирон иш содир бўлмаса келмас эдилар”, деди. У зот уйга киргач, Абу Бакр ўрнидан туриб, Расулуллоҳ соллаллоҳу алайҳи ва салламга жой бўшатди. У зот ўтирдилар. Абу Бакрнинг ёнида мен ва опам Асмо бинт Абу Бакрдан бошқа ҳеч ким йўқ эди. Расулуллоҳ соллаллоҳу алайҳи ва саллам: “Олдингиздагиларни чиқариб туринг”, дедилар. У: “Ё Расулуллоҳ, булар қизларим-ку! Ота-онам сизга фидо бўлсин, нима гап ўзи?”, деди. Расулуллоҳ соллаллоҳу алайҳи ва саллам: “Менга чиқиб кетишга ва ҳижрат қилишга изн берилди”, дедилар. Абу Бакр: “(Мен ҳам) биргами ё Расулуллоҳ?”, деб сўради. “Ҳа, биргаликда”, дедилар. Ойша деди: Шунда Абу Бакр хурсандликдан йиғлаб юборди. Аллоҳга қасамки, шу кунгача мен бировнинг хурсандликдан йиғлаганини кўрмаган эдим. Кейин у: “Ё Расулуллоҳ, мана бу икки туяни шу сафар учун тайёрлаб қўйган эдим”, деди. Сўнг улар Бани Дийл ибн Бакр уруғидан бўлган Абдуллоҳ ибн Урайқитни йўл кўрсатувчи қилиб ёлладилар ва иккала туяни унга бердилар. Унинг онаси Бани Саҳм ибн Амр уруғидан бўлиб, ўзи мушрик эди. У туяларни йўлга чиқиш вақти келгунича боқиб турди.\nБухорий Ойша розияллоҳу анҳодан ривоят қилган узун ҳадисда ушбу ҳодисага доир муҳим тафсилотлар келган. Унда жумладан, шундай дейилади: Ойша деди: “Бир куни қоқ пешин пайтида Абу Бакрнинг уйида ўтирган эдик, кимдир Абу Бакрга: “Анави киши Расулуллоҳ соллаллоҳу алайҳи ва саллам-ку, юзларини беркитган ҳолда келяптилар”, деб қолди. Расулуллоҳ соллаллоҳу алайҳи ва саллам бундай пайтда ҳеч келмасдилар. Абу Бакр: “Ота-онам у зотга фидо бўлсин. Аллоҳга қасамки, бундай соатда бирон муҳим иш бўлмаса келмаган бўлардилар”, деди. Расулуллоҳ соллаллоҳу алайҳи ва саллам киришга изн сўрадилар. Изн берилгач, кирдилар ва Абу Бакрга: “Олдингиздагиларни чиқариб туринг!”, дедилар. Абу Бакр: “Ота-онам сизга фидо бўлсин, улар ўз аҳлингиз, ё Расулуллоҳ”, деди. Шунда у зот: “Менга чиқиб кетишга изн берилди”, дедилар. “(Мен ҳам ) биргами, ё Расулуллоҳ?”, деди. “Ҳа”, дедилар Расулуллоҳ соллаллоҳу алайҳи ва саллам. Абу Бакр: “Отам сизга фидо бўлсин ё Расулуллоҳ, мана бу икки туямнинг бирини олинг”, деди. “Фақат пулга (оламан)”, дедилар. Биз туяларни зудлик билан жиҳозладик, икковлари учун йўл озуқаси ҳозирладик. Асмо бинт Абу Бакр белбоғини иккига бўлиб, сафархалта оғзини боғлади, шунинг учун у “Зотун нитоқайн” (икки белбоғ соҳибаси) деб аталди. Шундан сўнг Расулуллоҳ соллаллоҳу алайҳи ва саллам Абу Бакр билан бирга Савр тоғидаги бир ғорга бориб, унда уч кун яшириниб ётдилар. Абу Бакрнинг ёш, зийрак ва фаросатли ўғли Абдуллоҳ тунни улар олдида ўтказар, тонг қоронғусида чиқиб кетиб, тонгни Қурайш ичида, худди Маккада тунагандек оттирар эди. Сўнг у мушрикларнинг икковларига нисбатан тузаётган макр-ҳийла ва режаларини яхшилаб уқиб олиб, қоронғу тушиши билан улар ҳузурига келиб, хабарни етказар эди. Абу Бакрнинг мавлоси Омир ибн Фуҳайра эса қўйларни ҳайдаб боқиб, оқшом тушгач, улар устига келтириб, дам берарди. Икковлари тунда қўйларнинг сутидан ичар эдилар. Омир ибн Фуҳайра тонг пайти қўйларни ҳайдаб кетарди. Уч кеча мобайнида ҳар куни шундай қилди.\nРасулуллоҳ соллаллоҳу алайҳи ва саллам ва Абу Бакр Сиддиқ Бани Дийл қабиласилик (Абдуллоҳ ибн Урайқит исмли) йўлга моҳир бир кишини йўл бошловчиликка ёлладилар. У Ос ибн Воил Саҳмий билан ўзаро битимга эга бўлиб, ўзи Қурайш кофирлари динида эди. Икковлари унга ишондилар ва уловларини унга топшириб, уч кечадан сўнг ғор оғзида учрашишга келишдилар. У учинчи кечанинг тонгида уловларни олиб, улар ҳузурига келди. Улар Омир ибн Фуҳайра ва йўл бошловчи ҳамроҳлигида йўлга чиқдилар. Йўл бошловчи уларни соҳил йўлидан олиб кетди.\nРасулуллоҳ соллаллоҳу алайҳи ва саллам Абу Бакр билан ғорга яширинган пайтларида мушриклар уларнинг изидан тушиб, ўша ғор жойлашган тоғ яқинида из йўқотдилар. Тоққа кўтарилиб, ғор ёнидан ўтарканлар, ғор оғзида ўригимчак тўрини кўриб: “Агар бу ғорга биров кирганида, ғор оғзида ўргимчак ини бўлмас эди”, деб ўтиб кетдилар. Ўргимчак Аллоҳнинг лашкаридан бўлди. “Парвардигорингизнинг қўшинларини ёлғиз Унинг Ўзигина билур” [Муддассир: 31].\nРасулуллоҳ соллаллоҳу алайҳи ва саллам сабабларни ва эҳтиёт чораларини олганларига қарамай, фақат сабабларга суяниб қолмадилар, балки Аллоҳга комил ишонч билан, Унинг ёрдами ва қўллаб-қувватлашига тўла умидда бўлдилар, тиллари бир дақиқа бўлсин Аллоҳнинг Ўзи ўргатган дуолардан холи бўлмади. Аллоҳ таоло деди: “Ва сиз: “Эй Роббим, мени (ўзим учун яхши бўлган ўринга) ҳаққи-рост киритгин ва мени (ўзим учун ёмон бўлган ўриндан) ҳаққи-рост чиқаргин ва менга Ўзинг тарафингдан, (барча мухолифларим устидан) ёрдам берадиган собит ҳужжатни ато этгин” деб дуо қилинг” [Исро: 80].\nМушриклар ғор устига келиб, улардан бирортаси ғорга қарайдиган бўлса, уларни албатта кўрадиган бир ҳолда турганларида Расулуллоҳ соллаллоҳу алайҳи ва саллам Аллоҳ улар билан бирга эканини айтиб, Сиддиқнинг кўнглини хотиржам қилдилар. Сиддиқ розияллоҳу анҳу айтади: “Ғорда эканимизда мен: “Агар улардан биронтаси оёғи остига қараса, бизни албатта кўриб қолади”, деган эдим, у зот: “Эй Абу Бакр, учинчилари Аллоҳ бўлган икки киши ҳақида нима гумондасиз?!”, дедилар.\nАллоҳ азза ва жалла бу ҳақда Қуръони Каримда шундай деди: “Агар сизлар унга (яъни, пайғамбарга) ёрдам қилмасангиз (Аллоҳнинг Ўзи унга ёрдам қилур). Уни кофирлар икки кишининг бири бўлган ҳолида (яъни, бир ҳамроҳи билан Маккадан) ҳайдаб чиқарганларида, унга Аллоҳ ёрдам берди-ку. Ўшанда икковлон ғорда бўлган пайтларида ҳамроҳига: «Ғамгин бўлма, шубҳасиз, Аллоҳ биз билан биргадир», дер экан, Аллоҳ унинг устига хотиржамлик туширди ва уни сизлар кўрмаган лашкарлар (яъни, фаришталар) билан қўллаб-қувватлади ҳамда кофир бўлган кимсаларнинг сўзларини тубан қилиб қўйди, Аллоҳнинг сўзигина юксак сўздир. Аллоҳ қудратли, ҳикматлидир” [Тавба: 40].\nҒорда уч кун турганларидан сўнг, мушрикларнинг уларни қўлга туширишдан умидлари узилиб, қидирув ишлари тўхтагач, Расулуллоҳ соллаллоҳу алайҳи ва саллам дўстлари билан ғордан чиқиб, йўл бошловчи ҳамроҳлигида йўлга тушдилар. У уларни Қурайш кофирлари кўзидан яширин, пастқам йўллар орқали олиб кетди.\nЙўлда борар эканлар, Қудайд деган жойда хузоаликлар масканлари ёнида Умму Маъбад номли аёл ёнидан ўтдилар. Бу аёлнинг ўз эрига Расулуллоҳ соллаллоҳу алайҳи ва салламнинг таъриф-тавсифида айтиб берган гаплари машҳур сийрат китобларида келган бўлиб, Ибн Касир у ҳақда: “Унинг ҳикояси машҳур бўлиб, бир-бирини қувватлаб келган бир неча йўллардан ривоят қилинган”, дейди.\nҚурайш Пайғамбар соллаллоҳу алайҳи ва саллам ва Абу Бакр Сиддиқни хоҳ тирик, хоҳ ўлик ҳолда тутиб келган кишига ҳар бири учун юз туядан мукофот эълон қилди. Бу хабар Макка атрофидаги қабилалар ичида яшиндек тарқалиб, мукофот илинжида отлиғу пиёда уларнинг изига тушиб, ҳар тарафга изғидилар. Бани Мудлиж қабиласидан Суроқа ибн Молик исмли кимса ҳам Қурайш ваъда қиган мукофотни қўлга киритиш учун анча тер тўкди. Бироқ Аллоҳ таоло Ўз қудрати билан уни истагига хилоф ўлароқ Расулуллоҳ соллаллоҳу алайҳи ва салламга қарши курашувчи кишидан у зотни ҳимоя қилувчи кишига айлантириб қўйди.\nМадинадаги мусулмонлар Расулуллоҳ соллаллоҳу алайҳи ва салламнинг Маккадан чиққанларини эшитиб, ҳар куни эрталаб Ҳаррага бориб, то кун қизигунига қадар кутардилар. Бир куни узоқ кутганларидан кейин уйларига қайтгандилар. Шу пайт бир яҳудий ўз иши билан қалъа томига чиқди ва Расулуллоҳ соллаллоҳу алайҳи ва саллам билан ҳамроҳларини оқ кийимда, саробда кўриниб-кўринмай келаётганларини кўрди. Шунда у ўзини тутолмай бор овози билан: «Эй араблар, ана сизлар кутаётган бобонгиз келяпти», деб қичқирди. Буни эшитган мусулмонлар қуролларига қараб югурдилар ва Расулуллоҳ соллаллоҳу алайҳи ва саллам билан Ҳаррада учрашдилар. Кейин ўнг томонга юриб, Бану Амр ибн Авф ерига манзил қурдилар. Бу воқеа Рабеул-аввал ойида, душанба кунида бўлган эди. Одамлар билан алоқа қилишга Абу Бакр ўрнидан турди. Расулуллоҳ соллаллоҳу алайҳи ва саллам эса жим ўтирардилар. Расулуллоҳ соллаллоҳу алайҳи ва салламни кўрмаган айрим ансорлар Абу Бакрнинг олдига кела бошладилар. Расулуллоҳ соллаллоҳу алайҳи ва салламга қуёш тушиб, Абу Бакр соя қилиш учун ўз ридосини олиб у кишининг олдиларига келганидан кейингина одамлар Расулуллоҳ соллаллоҳу алайҳи ва салламни танидилар.\nРасулуллоҳ соллаллоҳу алайҳи ва саллам Абу Бакр розияллоҳу анҳу билан Мадинага етиб келган кунлари Мадина тарихида мисли кўрилмаган қувонч ва байрам кунига айланиб кетди. У зотни кутиб олишга бутун Мадина аҳли оқиб чиққан, одамлар худди ҳайит байрамига ясангандек ясаниб олган эдилар. Бу кун дарҳақиқат улкан байрам куни эди. Чунки Ислом шу куни Маккадаги тор доирадан муборак Мадина заминида кенгайиш ва ундан бутун ер юзига тарқалиш майдонига кўчиб ўтган эди.\nМазкур кутиб олиш маросимидан сўнг Расулуллоҳ соллаллоҳу алайҳи ва саллам Абу Айюб Ансорийнинг ҳовлисига, Абу Бакр Сиддиқ эса Хорижа ибн Зайд Ансорийнинг ҳовлисига тушдилар.\n Ибн Касир, “Ас-сийратун набавийя” (2/233, 234).\n Бухорий, “Китобу маноқибил ансор”, Пайғамбар ҳижрати ҳақидаги боб (395-бет).\n «Муснад имом Аҳмад” (1/348).\n Бухорий, “Китобу фазоилис саҳоба” (3653).\n “Ал-бидоя ван ниҳоя” (3/188).\n “Ас-сийратун набавийя” (1/543).\n “Ал-ҳижрат фил қуръонил карим” (351-бет).\nAvvalgi maqolaСавол-жавоб: “Руқия қилиш учун далил шартми?” (Шайх Содиқ Самарқандий)\nKeyingi maqola Жамоат намозига чиқиш ҳукми


ЎЗБЕКНИНГ БАХТЛИ ҚИЗИМАН - Uzbegim | Uzbegim\nЎЗБЕКНИНГ БАХТЛИ ҚИЗИМАН\nPosted on 05/07/2015 By admin Hot news, Interviews, Madaniyat, Uzbekistan\nБолаликдаги орзулар… Улар мунаввар тонгларда боғимдаги гул баргларига қўнган биллур шабнам мисоли мусаффо, мен баробар югурган озода ирмоқлар каби учқурдир.\nБу беғубор орзу-ҳаёллар завқини дунёдаги ҳеч нарсага алишгинг келмайди. Йиллар ўтгани сайин ана шу покиза ният-истаклар эзгу мақсадга айлана боради. Бу юксак мақсад пиллапояларининг ҳар бирини забт этиб борганинг сари ота-онанг, яқинларинг, қалбингда яшаётган муқаддас Ватан олдида юзинг ёруғ бўлиб, руҳинг ҳам юксалиб бораётганини ҳис этасан. Саҳифамиз қаҳрамони Фарангиз Жўраева каби истеъдод эгалари нафақат вилоятимиз миқёсида балки, мамлакатимиз ҳамда хорижий давлатларда етакчи ўринларни эгаллаб турибди. Бугун қизалоқнинг ютуқларини ўз тилида сизларга илиндик.\n– Мен бу йил 11 ёшга тўлдим. Ҳар сафар эришган жажжи муваффақиятларимни баҳам кўриш учун меҳридарё ота-онам дийдорига ошиққанимда, гўё атрофдаги гуллар, дарахтлар, қушлар мени эркалаб тасанно айтаётгандек туюлади.\nФарғона шаҳридаги 4-сонли мусиқа ва санъат мактабида беш йилдан буён таҳсил оламан. Устозим Элвира Бакалис менга скрипка чалишнинг барча сир-асрорларини қунт билан ўргатади. Қалбимда жўш ураётган истеъдодимни рўёбга чиқаришда ота-онам, устозимни меҳнатлари беқиёс деб ўйлайман. Март ойида Испаниянинг Коста Браво шаҳрида бўлиб ўтган “Очиқ Испания” халқаро танловда 30 та давлатдан келган ёшларни орасида биринчи ўринни олганимда нимагадир кўзимга ёш келди. Устозимни қучоқлаб йиғлаб юбордим ва Ўзбекистоннинг бахтли қизи эканимдан хурсанд бўлдим.\nСиз шундай катта танловда ғолиб бўламан деб ўйлаганмидингиз, деган саволимизга: “Мен Испанияга биринчи ўринни оламан деб, ўзимга сўз бериб борган эдим. Чунки мен ўзбек фарзандиман. Ортимда қалқон бўлгувчи Ватаним борлиги кўнглимни хотиржам қилди” деб жавоб бергани ақлимизни шошириб, ҳайратимизни ошириб қўйди десак муболаға бўлмайди. Эндигина 11 ёшга кирган қизалоқдаги қатъият, ақл-идрок беихтиёр буюк аждодларимизни ёдимизга солди.\n– Тўғрисини айтсам қизимдан бу каби натижаларни кутмаган эдим, дейди суҳбатга қўшилган Фарангизни онаси. Замонавий кўринишда таъмирланган мусиқа мактаби ёнидан қизим билан бирга ўтиб кетаётиб, мактаб ичини қизиқиб айланиб кўрмоқчи бўлдик. Тасодифан Элвира Бакалис билан учрашиб, гаплашганимдан сўнг Фарангизни машғулотларга олиб келадиган бўлдим. Мана кўриб турганингиздек натижалар ёмон эмас.\n– Фарангизни онаси қўлидан етаклаб мактабимизга олиб келганида 6 ёшда эди. Ўшанда унинг чақнаб турган кўзларига қараб тиришқоқ, меҳнатсевар, ўз олдига қўйган мақсадлари сари дадил бора олишига ишонгандим. Башоратим тўғри чиқди дейди кулиб, Элвира Абдураҳмоновна. 2013 йил Азарбайжонда 20 та ислом давлатлари ўртасида бўлиб ўтган танловда иштирок этиб, халқаро диплом соҳибаси бўлди. Энг қувонарлиси Қарши шаҳрида 2013 йил бўлиб ўтган “Академик чолғулар эстрада ижрочилиги” танловида республика босқичи совриндори бўлганидир. Бундан ташқари 2014 йил Франсиянинг Париж шаҳрида 8-халқаро мусиқачилар танловида ҳам 3-ўринни эгаллади.\nШогирдларимни ютуғларини кўриш мени бахтим. Ҳар бир танловга борганимизда менга ҳам алоҳида ташаккурнома беришганида касбимга бўлган иштиёқим янада ортади. Йиллар давомида ўқувчиларга санъатни ўргатиш жараёнида талантлиларини кўп кўраман. Мустақил юртнинг фарзандлари имкониятлар борлиги учун юксак чўққиларни заб этишга қодир.\nФарангиз сизни келажакдаги ғалабаларингизга омад тилаймиз!


25 июн 2022, Тошкент вақти: 07:21\nМусулмон жамиятида аëлга нисбатан мавжуд ҳақсизликлар сабаби ҳақда баҳс этаëтганлардан бир гуруҳи бу муаммо илдизини бевосита Қуръон билан боғласалар¸ мухолиф томон Қуръонда аëлга мукаммал ҳақ берилгани ва муаммо илмсизликда эканини айтмоқда.\nАксар мусулмон ўлкаларининг тараққиëтдан ортда қолаëтгани сабабини излаëтган таҳлилчилар¸ муаммо ўзагида мусулмон жамиятидаги аëлга муносабат¸ аëл ҳақлари¸ унинг эрки ва ҳурриятининг эркаклар томонидан поймол этилаëтгани ëтганини қайд этадилар.\n“Ислом ва мусулмонлар” эшиттиришининг аввалги сонида мусулмон жамиятларида аёлларнинг ҳақ-ҳуқуқлари масаласи, хусусан, аёлнинг эрга итоати ҳақида гап бошлаган эдик.\nМарказий Осиё республикаларида яшаётган баъзи аёллар ва эркакларнинг бу борада муносабатларини тинглаган эдик.\nСуҳбатларимиздан ойдинлашган ҳол шу бўлган эдики, мусулмон ўзбек оилаларида аёллар ҳамма-ҳамма масалаларда, одатан, эрига итоат қилади.\nИтоатига кўра эса аёллар икки тоифага ажралади.\nБиринчи тоифа аёллар ўз эътиқодидан келиб чиқиб, яъни у дунёни ўйлаб, эрига итоат қилади.\n- Бизнинг тил билан айтганда эр хотин кишининг ярим пири бўлади¸ деган эди ўтган эшиттиришимиздаги суҳбатдошлардан бири.\nИккинчи тоифа аёллар эса турмушида қийинчилик, азоб бўлишидан қўрқиб, яъни бу дунёлигини ўйлаб, эрига итоат қилади.\n- Эркак кишининг феъли тез бўлади. Амал қилишга мажбурсиз. Эркак киши уриши мумкин¸ рўзғорингиз аччиқ бўлиши мумкин¸ деган эди ўтган эшиттиришимизда иштирок этган суҳбатдошлардан яна бири.\nОхир-оқибатда, ҳар икки тоифа ҳам эрига итоат қилади ёки итоат қилиш шарт, деб ҳисоблайди.\nЭҳтимол, шу боис, мусулмон оилаларда эрнинг ҳукмронлиги, аёлнинг эса эрига қарамлилигига ўзбек аёлларининг эътирозини деярли эшитмаймиз.\nЭътироз ёки норозиликни эшитмаганимиз мусулмон ўзбек оилаларида аёлларга нисбатан ҳақсизлик, адолатсизлик, зулм-зўравонлик йўқ, дегани эмаслиги ҳам ҳаммага аён гап.\nАммо бу борада сукунатнинг бузилмагани, яъни бу муаммолар кўп ҳолларда мусулмон жамиятлари муҳокамасидан четда қолаётгани ва бунинг оқибатида юзага келаётган ижтимоий-иқтисодий муаммоларнинг кўпчилиги ҳануз тахи бузилмай турганидир.\n“Қуръон”и Каримнинг Нисо сураси, 34 оятида “Эркаклар хотинлари устидан раҳбардурлар. Бунга сабаб Оллоҳ уларнинг бировларини бировларидан ортиқ қилганидир”, дейилади.\n“Қуръон”да бу мазмун ифодаланган ва аёлларнинг барча-барча масалаларда эрга итоат қилиши буюрилган яна бошқа оятлар ҳам бор.\nШунингдек, ҳадислар ҳам талай. Буюк муҳаддислардан бири Термизий ривоят қилган биргина ҳадисни мисол келтирамиз: “Эркак киши аёлини ҳожати учун чорлаганида¸ гарчи у тандир устида бўлса-да, етиб келсин”.\nИслом динининг муқаддас китобларида ўзини мусулмон санаган аёллар шу каби тартиб-қоидаларга бўйсунмас экан, унга жаннат эшиклари очилмаслиги қатъий белгиланган.\nМусулмон ўзбек аёллари, айниқса, турмуш қурган, бир неча фарзандни тарбия қилаётган аёлларнинг асосий қисми бунга ҳеч бир эътирозсиз амал қилади.\nБиз бу борада дастлаб, ўзбекистонлик икки аёлни суҳбатга тортдик. Улардан бири зиёли аёл, фан номзоди Шоҳиста Каримова. Яна бири эса уй бекаси, Жамила исмли муслима аёл.\nҲар икки аёл ҳам мусулмон аёлларнинг эрга сўзсиз итоати ортида ҳал қилиб олиниши зарур бўлган муаммолар занжирини кўради.\nДастлаб, зиёли аёл, филология фанлари номзоди Шохиста Каримовага қулоқ тутамиз.\nУнинг фикрича, ўзбек мусулмонлари оиласида аёлларнинг итоати, одатан, англанган ва эрининг аёлига нисбатан ҳурмати эвазига пайдо бўлган итоат эмас, балки, эрнинг зулмидан ёxуд жамиятдаги ижтимоий муаммолардан ўсиб чиққан қўрқув туфайли туғилган итоатдир.\n- Ислом динига эътиқод қиладиган мамлакатларда гендер муаммоси бу абадий масала. Чунки¸ бунинг ҳаммасининг илдизи муқаддас Қуръони Каримга бориб тақалади.\nАëл ўз эрини рози қилмагунча¸ жаннатга тушмайди деган маънода оятларда айтилган нарса аëлни эрга итоатда маҳкам тутиб турган нарсадир.\nАëлларнинг аксарияти, гарчи ўзида хоҳиш йўқ бўлса-да¸ бунга итоат қилади. Ичида инкор бўлса ҳам айта олмайди. Чунки бу тоифа аëлларга эридан ажраш ҳамма нарсадан ажралишдай бир кулфат бўлиб туюлади.\nСабаби, у ўз вақтида ҳақ-ҳуқуқсизлиги боис¸ “қиз бола ўқиб нима қилади” деб ўқимаган. Ҳунар ўрганай деб ҳунар ўрганган¸ аммо атрофда ҳамманинг ҳунари бор. Масалан, чеварлик билан шуғулланаман деса¸ маҳаллада ҳамма чевар.\n"Нажот¸ қандай бўлишидан қатъий назар¸ мана шу эрнинг этагини тутиш" дейдида¸ эри нимаики буйруқ қилмасин, бажаришга мажбур бўлади¸ дейди Шоҳиста Каримова.\nБу кўр-кўрона итоатнинг оқибатлари эса яққол аён, дея сўзларини давом эттиради бу суҳбатдошимиз. Мусулмон аёл оила остонасидан ичкарида, ўз муаммолари билан ёлғиз қолиб кетгани боис¸ мусулмон жамиятларида илм даражаси ҳануз пастлаб бормоқда.\n- Масалан, шайх бошлиқ ҳамма “Мусулмон мамлакатларида илм қадрланмайди. Нима учун барча мусулмон давлатлари тараққиëтдан орқада”, деб нолийди. Мен ҳозирги ëшимга келиб бунинг биттаю битта сабабини кашф қилдим.\nМусулмон дунëсида аëлга эътиборнинг йўқлиги¸ унинг ҳақ-ҳуқуқларининг топталиши¸ аëлга эътиборнинг¸ ишончнинг йўқлиги¸ охир-оқибатда давлатларнинг тараққиëт томонга силжимаслигига¸ қолоқлик ботқоғидан чиқа олмаслигига сабаб бўлмоқда.\nБунинг ижтимоий оқибатлари жуда ҳам кўп. Маърифатсиз она тарбиялаган бола¸ маърифатсиз бўлади¸ жоҳил она тарбияласа¸ жоҳил бўлади.\nТўғри гендер муаммоси ва бошқа масалалар қўзғалиб, аëлларда фикр уйғотишга ҳаракат қилинади. Лекин бу деворга тош отсангиз¸ ўзингизга қайтиб келадигандек туюлаверадида менга¸ дейди Шоҳиста Каримова.\nСуҳбатдошимиз баъзи мусулмон жамиятларида бу жараён асрлардан буён давом этиб келаётганини урғулаб, бир мана бу сатрларни тилга олди.\n- Умар Ҳайëмда “Зангори гумбазли осмон остида¸ На чин мусулмонмиз¸ на кофир тамом” деган сатрлари бор. Ҳайëм¸ Ислом дини кириб келганидан бир неча аср ўтиб¸ ижод этган.\nМана орадан қанча йиллар ўтган бўлса ҳам¸ мусулмонлардаги маҳдудлик йўқолгани йўқ. Шунча асрлардан бери Қуръоннинг асл моҳиятига етиб борганлар жуда ҳам кам.\nАгар Қуръоннинг асл моҳиятига етиб борилганида эди¸ мусулмон жамиятлари ҳозирги ачинарли аҳволга тушиб қолмаган бўларди.\nҚуръонни ўрганса тамом¸ у ўз-ўзидан дунëвий илмга йўл очиб беради. Биз бўлса на диний илмни охиригача биламиз¸ на дунëвий илмни қойиллатамиз. Шунинг учун ҳам ҳаëтимиз аросатда.\nБунинг касри ҳаммага уради. Энг жабрдийдалар ўз-ўзидан аëллар бўлади. Чунки аëл киши ҳам ўз қизини шундай мутаассибликда тарбия қилади.\nЎша қобиқнинг ичида яна неча-неча авлодлар айланиб кетишини ўйласангиз¸ бу даҳшат¸ дейди Шоҳиста Каримова.\nЎзбекистонлик зиёли аёл, филология фанлари номзоди Шоҳиста Каримованинг сўзлари эди.\nЯна бир суҳбатдошимиз ўзбекистонлик муслима аёл, уй бекаси Жамила. У мусулмон оилада, аммо, ҳаёт тарзи исломий бўлмаган оилада улғайган. Лекин исломий оилага келин бўлиб тушган ва ҳозир уч фарзанднинг онаси.\nУ¸ аёл киши ўз эрига итоат қилиши шарт, деган тартибга амал қилади ва агар мусулмон оилалар шариатнинг бу тартибига тўлиқ ва тўғри амал қилса, аёлнинг ҳаққи поймол бўлмайди, деб ишонади.\nАммо исломий оилаларнинг илмсизлиги ёхуд илмига тўлиқ амал қилмаслиги боис аёлларнинг кўп ҳолларда ҳақсизликка учраши бор гап, дейди бу аёл ҳам.\nБунга мисол тариқасида аксар мусулмон оилаларда аёлларга қўйиладиган ва одатан, муслима аёлларни қийин аҳволга соладиган, дея бир талабни тилга олади бу суҳбатдошимиз.\n-Ўзбек урф-одатига қарасангиз¸ биринчи навбатда эрингнинг онасига қарашинг шарт. Агар қайнона рози бўлмайдиган бўлса¸ келин икки кунда йўқ бўлади. Келинлар тинимсиз қайнонанинг хизматини қиламан¸ дейди.\nЎзбеклар шундоқ ҳам хизмат қилади барибир. Кейин келин чарчайди¸ эрига яхши қарай олмайди. Эри эртага бирпасда бошқасига нима бўлиб¸ яна уйланишига тўғри келиб қолади. Шунақа адолатсизликлар юз беради.\nИлмсизлик¸ Исломни ҳақиқий тушунмасликнинг оқибати бу. Агар ҳар бир мусулмон ўз ўрнини¸ ўз ишини билса¸ ҳар ким тўғри кўрсатма берса¸ ҳаммаси чиройли бўлади.\nБизларнинг раҳматли бувижонимиз ҳатто кирларини ўзлари ювсалар ҳам бирор марта бизга гапирмасдилар. Менга ҳар доим “Сизнинг биринчи вазифангиз эрингизни рози қилиш. Менга қараш¸ иккинчи даражали вазифангиз” дердилар.\nЎзбекларнинг оғзидан¸ қанақа исломий оила бўлишидан қатъий назар¸ мана шунақа гап деярли чиқмайди. Мана шу билимсизликнинг оқибати¸ дейди ўзбекистонлик муслима аёл, уй бекаси Жамила.\nЎзбекистонлик муслима аёл, уй бекаси Жамила ҳам мусулмон жамиятларда аёлларнинг ҳақлари поймол этилишидаги асосий сабабни илмсизлик ва илмига амал қилмаслик билан боғлайди.\nАслида, мусулмон жамиятлари учун аёлнинг сўзсиз итоати мақбул ҳол, дейди ҳозир муҳожиратда бўлган ўзбекистонлик дин уламоларидан бири.\nАммо, жамиятнинг муҳим бўлаги бўлган оилада бугунга келиб адолат мувозанати бузилган ва бу мувозанатни тиклайдиган тизимлар йўқ, деб ҳисоблайди бу уламо.\n- “Олсангиз Исломни тўлиқ олинг¸ бўлмаса қўйиб қўйинг” деган гап бор. Исломда аëл киши асосан уйда ўтиради¸ уй бекаси бўлади. У фақат эрининг хизматини қилиш ва уй ишларини қилиш билан овора бўлади. Шунинг учун унда эри хоҳлаган пайтда чақирганда келишга имконият бўлади.\nҲозирги кунга келиб эркак ўзининг эркаклигини қилмай қўяяпти¸ бу ëқда яна ҳукмини ўтказмоқчи бўлаяпти. Дейлик¸ эри аëлига ҳукмини ўтказиш учун ўша аëлни ҳамма жиҳатдан таъминлаб қўйиши керак.\nЭр ҳар қанча камбағал бўлса ҳам¸ хотин қанча бой бўлса ҳам ўзининг пулини ўзига ишлатади¸ хоҳласа қариндошига бериб юборади. У аëл кишининг ҳаққи.\nҲатто болани эмизмайман¸ дейдиган бўлса¸ бошқа эмизувчи аëл топиш керак ëки ўша “бола эмизмайман” деган аëлнинг ўзига эмизгани учун ҳақ тўлаш керак.\nАëл кишининг ўзига яраша ҳуқуқлари бор. Эркак киши аввал аëл кишининг ўша ҳуқуқларини қойиллатиб қўйиб¸ кейин ўзининг ҳукмини ўтказса бўлади.\nАммо¸ афсуски¸ ҳозирги кунда ҳар иккала тараф ҳам ўз мажбуриятини яхши бажармаяпти.\nОзодлик: Қуръон бўйича оятлар билан¸ ҳадислар билан гапиришса¸ аëлларнинг ҳаққи жуда мукаммал. Ҳатто аëллар бир поғона тепада. Лекин мусулмон оиласига кирсангиз¸ аëллар бир неча поғона пастда. Ғарб давлатлари¸ инсон ҳуқуқлари ташкилотлари исломий жамиятларда аëллар ҳақ-ҳуқуқлари ҳар доим зўравонликка учрайди¸ бунга қарши исëн қилишдан аëлларни қўрқув ушлаб туради¸ дейишади.\n- Тўппа тўғри. Бу нарса бор. Қайсидир даражада кўп жойларини ошириб юборишади. Масалан¸ аëл кишининг ишлаш масаласини¸ ўқиш масаласини олайлик. Аëлнинг саводига¸ бошқасига эътибор қилмайди. Қолоқлашиб қолаëтган ҳолатлари кўп. Бунақа ҳолатлар қайсидир даражада бор.\nБунинг ечими шундаки¸ дунëвий илм билан диний илмни бир хилда эгаллаш керак. Мен биринчидан¸ диний илмни эгаллаш қанчалик зарур бўлса¸ дунëвий илмни эгаллаш ҳам шунчалик зарур деб биламан.\nИккинчидан¸ муносабат масаласи. Ғайридинлар бир-бирига чиройли муносабатда бўлиб турганида¸ биз улардан кўра яхшироқ муносабат қилишимизга тўғри келади.\nЯъни мусулмонман деб керилаяпсанми¸ ҳамма томондан ўзингни ўрнак қилиб кўрсатишга ҳаракат қилишинг керак.\nАëллар эркин фикрлаши керак¸ ўзининг ҳуқуқидан фойдалана олиши керак. Эрга хизмат деган нарсани эрдан қўрқиб эмас¸ динини¸ эрини ҳурмат қилиб¸ ҳам у дунë¸ ҳам бу дунëси учун фойдали деб билиб қилиши керак. Шунда чиройли итоат бўлади. Зўраки итоатлар яхши натижага олиб келмайди.\nАгар эркак киши аëлнинг уйини¸ жойини¸ овқатини¸ кийимини – ҳамма ëғини чиройли қилиб берса¸ аëл кишининг эрига итоат қилиши шунақа осон нарсага айланади ва бу шунақа табиий¸ шунақа чиройли бўлади¸ натижада ўртада ҳеч қанақа муаммо қолмайди.\nМуаммо шундаки¸ эркак аëл кишидан ўзининг вазифасини бажаришни талаб қилаверади¸ ўзининг устидаги вазифасини эса¸ ўзи бажармайди. Муаммо шундан келиб чиқаяпти¸ холос¸ дейди ҳозир муҳожиратда бўлган ўзбекистонлик дин уламоларидан бири.\nАзиз муштарий¸ мусулмон жамиятида аëлга нисбатан камситиш ва хўрлашни тўхтатиш учун Сиз нима қилмоқ керак¸ деб ўйлайсиз?\nМатн остидаги шарҳ учун белгиланган катакка ўз мулоҳазаларингизни ëзиб¸ бизга йўлланг. Фикрларингиз учун Сизга олдиндан ташаккур билдирамиз.


Нур-Султонда кўп болали оналар 21 минг тенге миқдоридаги нафақалар қайтарилишини талаб қилди\nНур-Султонда 11 август куни ўттиздан ортиқ кўпболали оналар Меҳнат ва аҳолини ижтимоий муҳофаза қилиш вазирлиги олдида тўпландилар ва вазир Биржан Нуримбетов билан учрашишни талаб қилдилар.\nКўп болали оналар, ёлғиз-оналар, шунингдек ногирон фарзандлари бўлган оналар 21,5 минг тенге (50 долларга яқин) нафақа қайтарилишини, кам таъминлаган оилалар турар-жой билан таъминланишини, ота-оналарнинг рухсатисиз болаларни эмлаш тақиқланишини талаб қилдилар.\n- Олти нафар фарзандим бор. Ертўлада яшаймиз. Давлат бизга ёрдам бермаяпти. Ҳатто манзилли ижтимоий ёрдам ҳам бермаяпти. Даромадимиз 42 минг тенгедан ошиб кетишини айтишади. Атиги 2 минг тенге «ошиб кетади». Нима учун давлат кўпболали оналарни қўллаб-қувватламайди? – дея сўрайди оналардан бири Қуралай Алиясова.\nВазирлик олдида тўпланган аёллар: «Нуримбетов, чиқ!» дея бақирдилар. Уларнинг таъкидлашларича, фаол аёлларга ҳукумат босим ўтказаётган экан.\n- Қачонки биз шу каби муассасалар олдида тўпланар эканмиз, ҳамиша бизга босимлар бўлади. Фуқаро кийимида бўлган одамлар бизларни видеога олади ва исмларимизни сўрашади. Биз буни босимнинг кўринишларидан бири деб ҳисоблаймиз, - дея эътироз билдиради ғазабланган аёллардан бири.\nФуқаро кийимида бўлган одамлар бу гал ҳам уларни камерада суратга олишди, аммо ўзларини таништиришни исташмади. Вазирлик олдида автозак турарди, унинг ичида эса махсус бўлинма ходимлари ўтиришарди. Бироз ўтиб аёлларнинг олдига вазирлик вакили чиқди ва вазир Биржан Нуримбетов бошқа бир бинода мажлисда эканлигини айтди.\n«Унинг вақти йўқ. Ўз талабларингизни ёзинг ва бизга почта орқали юборинг» деди у. Бу таклиф кўпболали оналарни қаноатлантирмади – улар вазир билан учрашишга қарор қилишди. 11 август куни кечқурун аёллар тунни вазирлик олдида ўтказишларини айтишди.\nЯнги қоидаларга кўра, ҳукумат ҳар ойда даромад ёки ижтимоий ҳолатидан қатъий назар кўпболали оилаларга нафақа тўлаши керак. Айни дамда ҳукумат тўрт болали оилаларга 42 496 тенге миқдорида (ҳар бир бола учун 10 500 тенге), беш болали оилаларга 53 127 тенге, олти болали оилаларга 63 757 тенге, етти ва ундан кўп болали оилаларга 74 388 тенге миқдорида нафақа беради. Манзилли ижтимоий нафақалар қашшоқлик ва ўртача яшаш даражаси қандай бўлишидан қатъий назар берилади. Кўп болали оилалар бу қарордан рози эмас. Улар ҳар бир бола учун 21 минг тенге миқдорида нафақа қайтарилишини талаб қилмоқда.


Косон қамоқхонасида бир кунда 30 маҳбуснинг қийноққа солингани иддао қилинмоқда\n27 ноябр 2020, Тошкент вақти: 07:26\nКаримов даврида Ўзбекистондаги тергов изоляторлари ва қамоқхоналарда қийноқларнинг систематик экани ҳақида БМТ мутахассислари ҳам ҳисобот ҳозирлаган.\nЎзбекистон Жазони ижро этиш бош бошқармаси (ЖИЭББ)га қарашли 64/51 муассасасида жазо муддатини ўтаётган 30 нафардан ортиқ маҳкум 4 январь куни қамоқхона назоратчилари томонидан калтакланган ва қийноққа солинган.\nҚашқадарё вилояти Косон туманидаги мазкур муассасада сақланаëтган маҳкумлар билан кўришиб, гаплашган уларнинг ота-оналари шундай иддао қилмоқда.\nАсосан, ўғрилик, босқинчилик ва безориликда айбланиб қамалганлар яқинларининг айтишларича, маҳкумлар баданида қийноқлар изи борлигига шахсан гувоҳ бўлишган.\nОзодлик гаплашган ЖИЭББ расмийси¸ бошқармада бундай иддаони тасдиқловчи маълумот йўқлигини билдирди.\n"Совуқда яланғоч қилиб калтаклашган"\nИкки укаси ЖИЭББнинг Косон туманида жойлашган 64/51 муассасасида ўғрилик учун жазо муддатини ўтаётган Фаррух Собиров ва Самандар Орипов опасининг айтишича, 8 январь куни у укалари билан икки кунлик учрашувга борганида аянчли манзарага дуч келган:\n- Укаларим жуда ёмон аҳволда, устида иссиқ кийими йўқ, резинка тапочкада чиқишди. Бошлари ёрилган, баданлари кўкариб кетган эди. Уларнинг айтишича, 4 январь куни кечқурун соат еттидан тонгги тўртгача 30 та болани изолятор хонасига олиб кириб, кийимларини ечтириб, яланғоч қилган ва битта-битта роса издеватся қилишган, деди маҳкумлар опаси.\nМаҳкумларнинг калтаклангани ва қийноққа солингани ҳақидаги хабар бошқа ота-оналарга етиб борганидан сўнг, 12 январь куни Тошкентдан айни муассасада сақланаëтган яна ўн нафар маҳкум яқинлари ҳам қамоқхонага борган.\n"Боламнинг бурнини синдиришибди"\nУлардан бири, босқинчиликда айбланиб озодликдан маҳрум этилган 25 яшар Самандар Ариповнинг онаси Малоҳат Арипова ҳам 4 январь куни ўғлининг бурни синдирилганини айтади:\n- Бу хабар келганидан сўнг боламни бориб кўрдим. Борсам, ҳақиқатан, боламнинг бурни синган, шунчалик уришганки, оёқларининг тагигача кўкариб кетган. Унинг айтишича, қамоқхонада “положенец” деган маҳкум бўлган экан, у шу болаларни ҳимоя қилиб юрар экан. Ўша одамни колония поселенияга чиқариб юборишганидан сўнг, турма назоратчилари ҳимоячинг кетди, деб, спортзалда бир жанжал чиқариб, 30 та болани қўлига кишан солиб, роса уришган, дейди Малоҳат Арипова.\nБу суҳбатдош ота-оналар шикоят қилиб борган Қашқадарё вилояти прокуратурасида уларни кун бўйи овора қилишгани ва бир аризани бир неча марта қайтдан ёздириб олишганини қўшимча қилди.\n"Положенец" кетганидан сўнг калтаклашган"\nНевараси, босқинчиликда айбланиб 3,5 йилга қамалган Сарвар Мамаюсуповнинг тақдиридан хавотирланиб, қамоқхонага борган 63 яшар Мавлуда Мамаюсупова ҳам невараси баданида калтак ва қийноқ изларини кўрганини айтади:\n- 8 январь куни хабар келди, 9-куни кетиб, 10-куни болани кўрдик. Юрагини пасти, орқа бел қисмлари ҳам кўкариб кетган, ёнида чиққан боланинг бурни синган, кўзлари шишиб кетган. Неварамнинг айтишича, уларнинг қамоқхонаси “черный зона” бўлган. Ўша “положенец” янги йилдан олдин чиқиб кетганидан сўнг, назоратчилар тўла назоратни ўз қўлларига олган экан ва ўша одамга яқин бўлган болаларни ҳаммасини аёвсиз калтаклашган, деди Мавлуда Мамаюсупова.\n"Шикоятингиз ўз тасдиғини топмади"\nМавлуда Мамаюсупова бу ҳақда Ўзбекистон президенти, Бош прокуратура ва ЖИЭББнинг ўзига шикоят қилган. Шикоятига ҳеч жавоб келмагач, ўзи Қашқадарё вилояти прокуратурасига қўнғироқ қилган:\n- Мен билан гаплашган одам "шикоятингиз ўрганиб чиқилди, сизнинг шикоятингиз ўз тасдиғини топмади, бу ҳақда сизга мактуб ёзганмиз, яқинда етиб боради", деди. Энди биз яна болаларимиз тақдиридан хавотир олаяпмиз, уларни нега ота-онанг шикоят қилди, деб яна қйиноққа солишлари мумкин. Президентимиз қийноқ қўлламаслик ҳақида гапираётган бир пайтда, қамоқхона назоратчилари бундай иш қилаётганини қандай тушуниш мумкин?- дейди Мавлуда Мамаюсупова.\nЖазо бошқармасининг бу шикоятлардан хабари йўқ\nОзодлик Ўзбекистон ИИВ Жазони ижро этиш бош бошқармаси расмийлари билан боғланиб, маҳкумлар яқинларининг шикоятлари қай даражада ўрганилганини суриштирди.\nЎзини ЖИЭББ навбатчиси Бобоёров деб таништирган мулозим, бошқармага бундай шикоят бўлмаганини билдирди:\n“Бизда маҳкум ва маҳбусларнинг ота-оналари хоҳлаган кунда раҳбариятга боришга ҳаққи бор, бундан ташқари қабул кунларимиз ҳам бор. Келолмаган ота-оналар хат орқали мурожаат қилишлари мумкин. Ҳар қандай шикоят беэътибор қолдирилмайди, охиригача текширилади. Лекин бундай шикоят бўлмаган”, деди ЖИЭББ мулозими.\nҚамоқхоналарда 10 йил жазо муддатини ўтган инсон ҳуқуқи фаоли Аъзам Турғуновнинг айтишича, "чёрный зона" деб аталувчи қамоқхона ҳозир мамлакатда қолмаган:\n"Положенец" дегани ўша қамоқхонадаги ҳурматли маҳкумлардан бири бўлади. Одатда положенецлар "вор в законе", яъни ўғрибошилар бўлади. Зонада уларнинг ўзига яқин одамлари бўлади ва уларга ҳатто назоратчилар ҳам ортиқча босим ўтказолмайди. Мен Қаршидаги 49-муассасада анча йил ўтирдим.Бизники "красный зона" эди. Яъни, тўлалигича қамоқхона назоратчилари назоратида бўлган. Ўша 2000 йилларга келиб, Ўзбекистонда ҳамма "черный зона"лар тугатилиб, "красный зона"ларга айлантирилган, эди. Лекин, биз маҳкумлар олган хабарга кўра, сиз айтган Косондаги 51-қамоқхонанинг ярмида "положенец" сақланиб қолган эди", дейди Аъзам Турғунов.\nПрезидент қийноқларга қарши\nЎзбекистон президенти Шавкат Мирзиёев қийноқ ва ноқонуний йўллар билан олинган кўрсатмалардан далил сифатида фойдаланишни тақиқловчи фармонни ўтган йилнинг 30 ноябрь куни имзолаган эди.\n"Жиноят процесси иштирокчилари ёки уларнинг яқин қариндошларига нисбатан қийноққа солиш, психологик ва жисмоний тазйиқ ва бошқа шафқатсиз, ғайриинсоний ёхуд қадр-қимматни камситувчи муомала турларини қўллаган ҳолда” олинган кўрсатмалардан “далил сифатида фойдаланишга йўл қўйилмасин," - дейилади фармонда.\nЎзбекистон Конституцияси қабул қилинганининг 25 йиллигига бағишланган тантанали маросимда чиқиш қилган президент Шавкат Мирзиёев қийноқларга қарши фармонни қабул қилиш осон бўлмаганини эътироф этган эди.\nЖорий йилнинг 6 январь куни Ўзбекистон Ички ишлар вазири Пўлат Бобожонов 2018–2020 йилларда “ҳибсга олинган ва жавобгарликка тортилган шахсларга нисбатан қийноқ, руҳий ва жисмоний босим қўлланишига йўл қўймаслик бўйича чора-тадбирлар дастури” ишлаб чиқилаётганини маълум қилган эди.\nOzodMikrofon: “Йўқ гуноҳимга қийноқлар остида имзо чекишга мажбур бўлдим”


«Нөкис-Алматы» жөнелиси бойлап ҳәрекетленип баратырған автобус Қазақстанда ЖТҲға ушырады. Қайтыс болғанлар бар\nУсы жылдың 12-май күни Қазақстан Республикасының Жамбыл ўәлаятында жолаўшы автобусы қатнасыўында жол-транспорт ҳәдийсеси жүз берди.\nЖағдай бойынша Өзбекстан Республикасы Сыртқы ислер министрлигиниң рәсмий ўәкили Өзбекстанның Алматы қаласындағы Бас консулханасы мағлыўматларына тийкарланып хабар берди.\nХабарда жазылыўынша, «Нөкис-Алматы» жөнелиси бойлап ҳәрекетленип баратырған автобуста 53 жолаўшы, соның ишинде, 47 Өзбекстан пуқарасы болған. Ўақыя ақыбетинде 2 Өзбекстан пуқарасы қайтыс болған.\nҲәзирги ўақытта 16 жерлесимиз районлық емлеўханада, соннан екеўи реанимация бөлиминде екенлиги мәлим етилген.\n«Өзбекстанның Алматы қаласындағы Бас консулханасы жанында жәбирленгенлерге жәрдем бериў бойынша жумысшы топар шөлкемлестирилди. Дипломатлар ўақыя орнына жетип барды.\nҲуқық қорғаў уйымлары ҳәм медицина мәкемелери менен турақлы байланыс орнатылған. Қайтыс болғанлардың денелерин ўатанға алып келиў менен байланыслы шөлкемлестириў мәселелери шешилмекте.\nЖағдай Бас консулхана қадағалаўына алынған.\nӨзбекстан Республикасы Сыртқы ислер министрлиги қайтыс болғанлардың шаңарақ ағзалары ҳәм жақынларына терең қайғырыў менен кеўил айта отырып, жерлеслеримиз Өзбекстанның Алматы қаласындағы Бас консулханасына (телефон номерлери: +77779504422, +77779504433) жәрдем сорап мүрәжат етиўи мүмкин екенлигин мәлим етеди»,-деп жазылған хабарда.\n«ҚазАқпарат» агентлигиниң мәлим етиўинше, жол-транспорт ҳәдийсесине ҳаўа райының өзгериўи (жаўын ҳәм буршақ жаўыўы) менен автобус басқарыўшысының басқарыўды жоғалтыўы ақыбетинде бир бағдарда киятырған трактор тиркемесине соқлығысыўы себеп болған.\nҚайтыс болғанлардың бири автобус басқарыўшысының жәрдемшиси, екиншиси жолаўшы екенлиги мәлим етилген.\nҲүкиметлик қарарға муўапық, 2022-жыл 1-майдан баслап: «Автомобиль тарийхы» мағлыўматларын шәртнама тийкарында Мәмлекетлик хызметлер орайлары, Бирден-бир


Истиқлол - бахти саодатимиз\nБугун жаннатмакон юртимиз мустақиллигининг 25 йиллиги байрамини дилда қувонч ва катта шодиёналар билан кутиб олиш тараддудида турибмиз. Аллоҳ таоло бу саодатли ва қутлуғ айёмни барчамизга муборак айласин.\nБу йилги мустақиллик тантаналари "Гўзал ва бетакроримсан, муқаддас Ватаним, жоним сенга фидо, Ўзбекистоним" шиори остида шаҳар ва қишлоқларимизда, олис ва яқин туманларимизда юқори кайфият ва юксак тайёргарлик билан ўтказилаётганига барчамиз гувоҳ бўлмоқдамиз.\nДарҳақиқат, мамлакатимизда мустақиллик йилларида амалга оширилган бунёдкорлик ишлари, барпо этилган кўркам уй-жойлар, таълим ва тиббиёт муассасалари, спорт масканлари, замонавий корхоналар, кенг ва равон йўллар, боғу хиёбонлар, шаҳар ва қишлоқларимиз қиёфасини бутунлай ўзгартириб, аҳоли фаровонлигининг, онги ва тафаккурининг юксалишига хизмат қилмоқда.\nШунингдек, ислом дини равнақи учун кенг имкониятлар яратилди. Аллоҳ таолонинг биз бандаларига ато қилган улуғ неъматларидан бўлмиш Истиқлол шарофати туфайли эл-юртимиз узра ҳуррият ва файзу баракот таралди. Халқимиз ўз ҳаётини буюк аждодларимизга муносиб тарзда ўтказиш имкониятига эга бўлди. Муқаддас динимиз ботил мафкуралар ва даҳрийлик тазйиқидан ҳалос топди. Диний ва миллий қадриятларимиз қайтадан равнақ топа бошлади.\n“Айтинг, Ҳақиқат келди ва ботил йўқолди. Чунки ботил йўқолувчи нарсадир”.\nХалқимиз барча соҳада эмин-эркин саъй-ҳаракат қилиш имкониятига эга бўлгани каби динимиз кўрсатмаларини хотиржамлик ила адо этиш бахтига муяссар бўлдилар. Минглаб масжидлар очилиб, мўмин-мусулмонлар ихтиёрига топширилди, ўнлаб диний таълим муассасалари барпо қилиниб, у ерда ёшлар диний ва дунёвий фанлардан таҳсил олмоқдалар, ўнлаб олиму уламоларимиз, буюк мутафаккирларимиз қўним топган қадамжолар ва зиёратгоҳлар таъмирланиб, қайта барпо этилди. Ҳар йили минглаб ватандошларимиз муборак Ҳаж ва Умра зиёратига бориб келмоқдалар.\nБуларнинг ҳаммаси, албатта, Аллоҳ таолонинг сизу бизларга ато этган инъоми ва истиқлолимиз шарофатидандир.\nҲақ Субҳанаҳу ва таоло бу ҳақда бизларга:\n“...агар (берган неъматларимга) шукр қилсангиз, албатта, (уларни янада) зиёда қилурман...”, - деб таъкидлаган.\nИнсон ўзидаги неъмат ҳақида мулоҳаза юритиш, шу неъматдан ўзгалар ҳам баҳраманд, ёки бебаҳра эканлигини ўйлаб кўриш билан унинг қадрини билади. Бу эса янада кўпроқ Аллоҳга шукр қилишга ундайди. Албатта, бу Аллоҳ таолога хуш келади. Натижада неъматнинг янада зиёда бўлишига сабаб бўлади.\nРасулуллоҳ (соллаллоҳу алайҳи ва саллам) ҳадисларининг бирида:\nяъни: “Қайси бирингиз тонгда уйқудан уйғонганда оиласи тинч, тани соғ ва уйида бир кунлик егулиги бўлса, билсинки, унда дунёдаги барча неъматлар мужассам экан”, - деганлар\nХусусан, буюк аждодларимизнинг бебаҳо асарлари ўрганилиб, уларни она тилимизга таржима қилишдек имкониятларга эга бўлдик. Ўтган йиллар давомида Қуръон, ҳадис, тафсир, фиқҳ, ислом тарихи, маданияти ва фалсафасига оид кўплаб йирик тадқиқотлар амалга оширилди. Турли мавзудаги диний адабиётлар, юртимизда яшаб, ижод қилган буюк алломаларимизнинг илмий мерослари нашр этилиб, кенг оммага тақдим қилинди ва қилинмоқда.\nЖаҳон ислом тамаддунига, фан ва маданиятига улкан ҳисса қўшган Хожа Аҳмад Яссавий, Баҳоуддин Нақшбанд, Имом Бухорий, Имом Термизий, Имом Мотуридий, Бурҳониддин Марғиноний, Аҳмад Фарғоний, Абдухолиқ Ғиждувоний, Хожа Аҳрор Валий каби атоқли ислом олимлари ва тасаввуф уламоларининг таваллуд тўйлари кенг нишонланиб, қадамжолари обод қилинди, асарлари эса нашр этилди. Ўтган ушбу давр мобайнида диний-маърифий мазмундаги бир қанча адабиётлар нашр этилди. Қуръони карим ва унинг маънолари, ҳадис тўпламлари бир неча марта чоп қилинди.\nМустақиллик йилларида Имом Бухорийнинг “Ал Жомиъ ас-Саҳиҳ”, “Ал-адаб ал-Муфрад” асарлари, Бурҳониддин Марғилонийнинг “Ҳидоя”, Абу Исо Термизийнинг “Сунан”, мазҳаббошимиз Имом Аъзамнинг “Асарлар”ва “Муснад” каби машҳур асарлари, ақоид, фиқҳ усуллари, Ҳадис, сийрат, тафсир, араб тили сарфи ва наҳвига доир ўнлаб дарслик ва китоблар нашр этилди. Демак, биз мусулмонлар динимиз ривожи учун кўрсатилаётган ғамхўрликни Аллоҳнинг марҳамати деб қабул қилишимиз ва албатта унинг шукронасини адо этишимиз лозим бўлади.\nШукрона, асосан, икки қисмдан иборат. Яъни фикрий ва амалий шукрона.\n1. Фикрий шукрона шундан иборатки, истиқлол неъматининг шарофати туфайли қўлга киритилган диний ва дунёвий ютуқлар хусусида мушоҳада юритиб, Ҳақ таолодан сидқидилдан миннатдор бўлмоқ.\n2. Амалий шукрона эса Аллоҳ таолонинг берган бу улуғ неъматларига тажовуз қилмоқчи бўлган қора ниятли кучларга қарши курашмоқ. (Қора кучлардан мурод ислом динини ниқоб қилиб, ҳар хил номлар остида пайдо бўлаётган нобакорлар) -дир.\nДемак, ҳар бир комил мўмин бўлган эркак ва аёл шукроналик моҳиятини чуқур англаб, ўзини шукр қилувчи бандалар қаторига қўшмоғи матлуб амал экан. Ким ҳаётда яхши из қолдириб ўтса, саодати абадияга эришган бўлур эди. Қўлидан келса бошқа инсонларни ҳам мана шундай покиза ҳаёт тарзига чақирсин.\nКўнглида адоват бўлмаган ҳамда жамиятга зарари тегмайдиган кишилар билан яхши муомалада бўлиб, улар билан дунёвий ишларда ҳамкорлик қилиш, шунинг билан бирга тинчлик ишига раҳна соладиган, нафақат Ислом, балки бошқа динлар равнақига ҳам зиён етказиш ғаразида бўлган кишиларга нисбатан муроса қилмаслик динимиз талабидир.\nДемакки, динимизнинг тинчликка бўлган эътибори нечоғлик катта ҳамда бағрикенглик эса унинг негизидир. Инсон ўзидаги неъматнинг қадрини унинг устида мулоҳаза юритиш, шу неъматдан ўзгалар ҳам баҳраманд ёки бебаҳра эканлигини ўйлаб кўриш билан билади. Бу эса янада кўпроқ Аллоҳга шукр қилишга ундайди. Неъматнинг бардавом бўлиши, унинг шукри адо этилишига боғлиқдир. Неъматнинг салмоғига қараб шукр ҳам ҳар хил бўлади. Баъзи неъматларнинг шукри тилда “алҳамду лиллаҳ” дейиш билан адо бўлса, бошқа хил неъматлар ҳам борки, уларнинг шукрини амалий тарздагина адо этиш мумкин.\nАллоҳ таоло жаннатмакон юртимиз тинчлигини барқарор айлаб, халқларимизнинг фидокорона қилаётган меҳнатларига муносиб ажр-мукофотлар ато этсин! Омин.\nАндижон вилояти вакиллиги\n/ Истиқлол - бахти саодатимиз


Дамашқ аэропорти яқинида портлаш\nImage caption Дамашқ аэропорти яқинида портлаш\nСурия пойтахти Дамашқнинг халқаро аэропорти яқинида йирик портлаш бўлган. Араб матбуоти хабарларига кўра, айни портлаш Исроил ҳаво кучларининг ҳужуми бўлиши мумкин. Исроил ҳаво қўналғаси яқинида Ҳизбуллоҳ гуруҳига тегишли ҳарбий заҳиралар омборхонасини нишонга олган бўлиши ҳақида тахминлар айтилмоқда. Аммо ҳозирга қадар бу хабарлар мустақил манба томонидан тасдиқланмаган.\nЗиддиятлар марказида яна Шимолий Корея\nImage caption Зиддиятлар марказида яна Шимолий Корея\nАҚШ Шимолий Кореяга нисбатан жазо чораларини ва дипломатик босимларни кучайтиради. Мақсад Шимолий Кореяни ядровий ва ракета қуроллари дастурларини тугатишга мажбур қилишдир. Президент Доналд Трамп 100 нафар сенатор билан учрашганидан кейин мазкур масалада стратегиясини очиқлаган. Аввалроқ, Американинг Тинч океани ҳафзаси бўйича қўмондони Жанубий Кореяга ракеталарда мудофаа замонавий тизимининг жойлаштирилишини ёқлаб чиққан эди. Минтақада Шимолий Кореянинг янги қуроллар синови юзасидан зиддият кучайиб бормоқда.\nВенесуэла ҳукумати нимадан норози?\nВенесуэла Америка Давлатлари Ташкилотидан ўз ички ишларига аралашаётгани учун чиқиб кетаётганини маълум қилган. Сал аввалроқ айни ташкилот Венесуэладаги иқтисодий ва сиёсий инқирозни муҳокама этиш учун фавқулодда йиғин чақиришини айтганди.\nТуркияда яна қама-қама\nImage caption Туркияда яна қама-қама\nТуркия Ички ишлар вазирлиги 9 мингдан ортиқ полиция ходимларини ишдан четлаштирган. Мулозимлар полиция ходимларини Америкадан қарор топган диний уламо Фатҳуллоҳ Гулен билан алоқада гумон қилишмоқда. Туркия ҳукуматига кўра, айни қадам миллий хавфсизлик учун қўйилмоқда. Ўтган йил июл ойи Туркияда тўнтариш ҳаракатида Президент Эрдўғон айнан Фатҳуллоҳ Гуленни айбдор деб билади.


Танловга: Ўқувчига таълим олиш йўлини ўргатиш\nБу имомнинг исми Бурҳонуддин аз-Зарнужийдир. Бурҳонуддин аз-Зарнужий Ўзганднинг Зарнуж шаҳрида ҳижрий олтинчи асрнинг иккинчи ярмида туғилган. Бурҳонуддин аз-Зарнужий “Ҳидоя” китобини мусаннифи бўлмиш Имом Марғилонийнинг шогирди бўлиб, ҳанафий мазҳабининг фақиҳларидан бири бўлган.\nСавол беришнинг ҳукм ва одоблари (танловга)\nАллоҳ таолога Ўзининг Зотига муносиб ҳамд ва У Зотнинг бандаси ва расули Муҳаммадга чексиз салавоту саломлар айтамиз. Илм Аллоҳ таолонинг Ўз махлуқотларига ато қилган неъматлари ичида энг фазилатлиси ва шарафлисидир.\nҲижоб нажотми…? (танловга)\nБизга ҳидоят йўлини кўрсатган ва «шоядки нажон топсангиз» деган Аллоҳ таолога ҳамду саноларнинг чексизи, Зоти покига миуносиби бўлсин! Бизга башоратчи ва огоҳлантирувчи этиб юборилган ва бизга нима яхши эканлигини амалда кўрсатиб берган, ҳабибимиз Муҳаммад Мустафога дуруду саловатларнинг сараси, маҳмуд мақомию васила бўлсин!\nТанловга: Ўз ҳолимга қўйма мени\nАллоҳ ўзинг бандам дегил, осий қулман, Дўстга зору душманларга қилмагил хор. Тор қафасга қамалган бир ғўр булбулман, Ўз ҳолимга қўйма мени Парвардигор!\nТанловга: Бир Аср намози ҳақида\nАвваллари масжидга кўпроқ борар эдим. Охирги кунларда бунга унчалик даражада эътибор бермай ўз ишларим ва ташвишларим билан ўралашиб қолдим. Хаттоки фақат жума намозига ёҳуд баъзида айни намоз бошланишга кира оладиган бўлиб қолдим. Намозларни якка ҳолда ўз вақтида ўқиб олсам ҳам хурсанд бўлардим.\nКунлар қиздира бошлаган, совуқнинг шашти сўнган, осмонга хукмронлик қилишга даъвагар булутлар, бир- бири билан мусобақалашгандай тинмасдан харакатланаётган эрта баҳор кунларининг бирида кичкина чигиртка дунёга келди.\nТанловга: Уламолар – уммат машъалидирлар\nМен бир оддий мусулмонман. Ибодатларим узуқ-юлиқ бўлсада, Аллоҳга итоат этишни яхши кўрардим. Қуръондан ҳам намоз учун керакликларини қоидалари билан ёд олган эдим. Умримни қандай қилиб йигирмадан ортиқ баҳори ўтиб кетганини сезмай қолибман. Ота онам мени уйлантирмоқчи бўлиб маслаҳат солдилар. Мен ҳам рози бўлдим.\nКуфр сўз айтганнинг ҳукми\nАллоҳ таолога ҳамд, Унинг бандаси ва элчиси Муҳаммад ибн Абдуллоҳга ҳамда у зотнинг аҳли байтига салом-саловотлар бўлсин!\nТанловга: Ислам дининин жашоо ыкмалары


Паралимпиада-2020: Ширин Шарипов мусобақадан четлатилди - 29.08.2021, Sputnik Ўзбекистон\nШарипов бундан олдинги босқичда рақибига нисбатан мумкин бўлмаган усулни қўллагани маълум бўлди. 29.08.2021, Sputnik Ўзбекистон\nТОШКЕНТ, 29 авг — Sputnik. Токиодаги Паралимпия ўйинларида ўзбекистонлик дзюдочи Ширин Шарипов мусобақадан четлатилди. Бу ҳақда МОҚ хабар қилмоқда.Спортчи +100 кг вазн тоифасида бронза медали учун озарбайжонлик Илхам Закиев билан кураш олиб бориши керак эди.Маълум бўлишича, Шарипов бундан олдинги босқичда рақибига нисбатан мумкин бўлмаган усулни қўллаган. Шу боис ҳакамлар томонидан беллашувдан четлатилган ва ғалаба Озарбайжон вакилига берилган.\nдзюдо, токио, токио-2020 xvi ёзги паралимпия ўйинлари\n© Пресс-служба НОК УзбекистанаШирин Шарипов\nШарипов бундан олдинги босқичда рақибига нисбатан мумкин бўлмаган усулни қўллагани маълум бўлди.\nТОШКЕНТ, 29 авг — Sputnik. Токиодаги Паралимпия ўйинларида ўзбекистонлик дзюдочи Ширин Шарипов мусобақадан четлатилди. Бу ҳақда МОҚ хабар қилмоқда.\nСпортчи +100 кг вазн тоифасида бронза медали учун озарбайжонлик Илхам Закиев билан кураш олиб бориши керак эди.\nМаълум бўлишича, Шарипов бундан олдинги босқичда рақибига нисбатан мумкин бўлмаган усулни қўллаган. Шу боис ҳакамлар томонидан беллашувдан четлатилган ва ғалаба Озарбайжон вакилига берилган.


Яна бир бор ҚҚСни ҳисобга олиш ва тўлаш занжиридаги узилишлар ҳақида - Anhor\nAnhor Все посты Яна бир бор ҚҚСни ҳисобга олиш ва тўлаш занжиридаги узилишлар ҳақида\n2022 йилнинг 14 апрель куни Тошкент шаҳрида Ўзбекистон молия вазири Тимур Ишметов ва Давлат солиқ қўмитасининг раиси Шерзод Кудбиев ташаббуси билан Ўзбекистондаги йирик компаниялар экспертлари ва раҳбарлари билан ҚҚС тўловчиларининг сертификатлари ва ҚҚС ҳисоби ва тўлов занжиридаги узилишлар муаммоларига бағишланган норасмий учрашув бўлиб ўтди. Йиғилишда Шерзод Кудбиев солиқ тизимини ислоҳ қилиш самарадорлигини ошириш мақсадида Давлат солиқ қўмитаси томонидан ўзаро алоқаларни йўлга қўйиш муҳимлигини алоҳида таъкидлади. Учрашувда Anhor.uz нашрининг иқтисодий шарҳловчиси Абдулла Абдуқодиров иштирок этиб, ўз таассуротлари ва таклифлари билан ўртоқлашди.\nСолиқ узилишлари ҳақида (tax gap)\nМуҳокама қилинган масалаларнинг моҳияти ҳақида гапиришдан олдин, мен бир неча муҳим фикрларни таъкидлаб ўтишни истардим:\nРеспублика миқёсидаги раҳбарлар бизнес билан муроса топиш мақсадида экспертларни тинглашга ва долзарб масалаларни муҳокама қилиш учун доимий платформа ташкил этишга тайёр эканликларини билдирди;\nМарказий банк, Молия вазирлиги, Давлат солиқ қўмитаси ўз фаолияти тўғрисида батафсил ҳисоботларни эълон қила бошладики, бу мавзули таҳлил қилиш имконини беради;\nМутахассислар давлат органларини танқид қилишдан муаммоларнинг сабабларини аниқлаш ва уларни ҳал этиш бўйича конструктив таклифларни ишлаб чиқишга ўтди;\nҲукуматнинг иқтисодий блоки ижтимоий тармоқларда экспертлар, тадбиркорлар ва блогерларнинг фикрини тинглашни бошлади.\nҲуқуқни қўллаш амалиёти муаммолари тўғрисида\nИлгари Ўзбекистон давлат бошқаруви органлари фаолиятида таклифлар, уларнинг иқтисодиёт ва жамият учун оқибатлари ҳар томонлама таҳлил қилинмасдан, кўзланган мақсадга эришишга тўсқинлик қиладиган, мажбурий, қонуний ҳужжатга айланиб қолиши амалиёти мавжуд эди.\nШундай қилиб, Ўзбекистон Республикаси Президентининг 2019 йил 10 июлдаги “Солиқ маъмуриятчилигини такомиллаштиришга доир қўшимча чора-тадбирлар тўғрисида”ги ПҚ-4389-сон Фармони билан ҳар қандай қўшилган қиймат солиғининг тўловчиси солиқ органларида ҳисобга қўйилиши ва 7 кун ичида аризаси кўриб чиқилиши шартлиги белгиланди. Худди шу қарорда, агар солиқ тўловчи ҚҚСни ҳисобга олиш ҳуқуқига эга бўлса, Солиқ кодексининг 219-моддаси нормасини амалда бекор қилиш назарда тутилган. Бироқ Президент фармони билан Солиқ кодекси нормасининг бекор қилиниши қонунчилик амалиёти мантиқига зиддир.\nВазирлар Маҳкамасининг 2021 йил 22 сентябрдаги “Солиқ тўловчиларни ҳисобга олишни янада такомиллаштириш ва қўшилган қиймат солиғини қайтариш тартибини соддалаштириш чора-тадбирлари тўғрисида”ги 595-сон қарори ҳам ана шундай мисолдир. Қарорда солиқ тўловчининг инсофсизлиги хатарини баҳолаш асосида “Қўшилган қиймат солиғи тўловчиларини солиқ органларида ҳисобга қўйишни қўллаш амалиёти”ни кенгайтириш назарда тутилган. Давлат солиқ қўмитаси солиқ тўловчиларнинг инсофсизлиги хатарини баҳолаш учун компания солиқларни тўламаган ёки нотўғри ҳисобланган бўлиши мумкинлиги ҳақидаги тахминларга асосланиб, ҳуқуқий оқибатларга олиб келадиган ҳуқуқни муҳофаза қилишни жорий қилувчи “хатарларни таҳлил қилиш” тизимини жорий қилмоқда. Бу ҚҚС тўловчиси сертификатининг бекор қилинишига олиб келиши мумкин. Солиқ қарзининг шаклланганлиги фактини баҳолаш ва солиқларни қўшимча тўлаш учун инкасса топшириқномасини беришдан олдин солиқ тўловчининг тушунтириш берувчи ҳужжатларини ўрганиш тартиби жорий этилиши керак.\nАмалда нима бўляпти\nКўпинча муаммолар солиқ тўловчилар ва Давлат солиқ қўмитаси ўртасида тезкор алоқа ўрнатилмаганлиги сабабли юзага келади. Корхона ҳисобчиси аризани “солиқ тўловчининг кабинети” орқали беради, аммо унинг аризасини ким қабул қилгани, қачон кўриб чиқилиши ҳақида маълумот йўқ.\nСолиқ тўловчини ҚҚС тўловчи сифатида рўйхатдан ўтказиш рад этилиши мумкин, гарчи рад этиш сабаби автоматик равишда кўрсатилиши керак бўлса-да, аммо рад этиш сабаблари ҳар доим ҳам кўрсатилмайди. Тизим жуда мураккаб ва муваффақиятсиз бўлиши мумкин. Шу сабабли, солиқ тўловчи рад этиш сабабини билганида, аризани кўриб чиқишда баъзи сертификатлар ҳисобга олинмаган ёки нотўғри талқин қилинганлиги аниқ бўлади. 2022 йил 10 апрель ҳолатига кўра, мамлакатимизда 174 мингдан ортиқ қўшилган қиймат солиғи тўловчилари рўйхатга олинган, бу эса солиқ инспекцияларининг ҳаддан ташқари юкланиши, хатоликларга олиб келиши мумкин. Балки шунинг учун ҳам рўйхатга олинган ҚҚС тўловчиларининг умумий сонидан корхоналарнинг 35% дан ортиғи турли сабабларга кўра ҚҚС тўловчиси сертификатларини бекор қилган ёки тўхтатиб қўйгандир. Бироқ, бу муаммо ҳалигача ўз ечимини кутиб турибди.\nҲудудлар бўйича ҚҚС тўловчиларининг берилган сертификатлари сони ва улар ичидан фаоллари\n2022 йил 12 апрель ҳолатига кўра\nҲудуд ҚҚС тўловчилари сертификатлари сони Жумладан: фаол жами %%\nТошкент шаҳри 35 924 27351 76,14\nҚашқадарё 15 830 12695 80,20\nТошкент вилояти 14 777 10863 73,51\nСамарқанд 13 126 10238 78,00\nФарғона 12 883 9601 74,52\nБухоро 12 394 9680 78,10\nАндижон 11 657 7805 66,96\nҚорақалпоғистон Республикаси 9 579 6731 70,27\nСурхондарё 9 574 6686 69,83\nНаманган 9 556 7249 75,86\nХоразм 7 971 6200 77,78\nЖиззах 7 389 5398 73,05\nНавоий 5 992 4638 77,40\nСирдарё 5 953 4253 71,44\nМРИ 1 925 940 48,83\nЖАМИ 174 530 130328 74,67\nДавлат Солиқ қўмитаси солиқ тўловчиларнинг “инсофлилиги” билан боғлиқ хатарларни уч даража бўйича баҳолаш тизимини жорий этди: яшил, сариқ ва қизил. Тизим шундайки, виждонли солиқ тўловчи ўзига боғлиқ бўлмаган сабабларга кўра ёки бевосита боғлиқ бўлмаган фактларга кўра “қизил” зонага тушиб қолиши ва ҚҚС тўловчиси бўлиш ҳуқуқидан маҳрум бўлиши мумкин. Сабаби, солиқ тўловчи билан муомала қилаётган пудратчилар, автоматлаштирилган тизимга кўра, Давлат солиқ қўмитасининг асосий (14 та позиция) ва ёрдамчи (яна 4 та позиция) мезонларига кўра ўта хатарли контрагентлар бўлиши мумкин.\nСолиқ тўловчи учун “қизил” зонада бўлиш жуда кўп салбий ҳуқуқий оқибатларга олиб келади: у “қизил” даражага эга бўлган контрагентларига ҚҚС тўлай олмайди, бу унинг коэффициентида акс этади ва унинг харидорлари кўпинча у билан ишлашдан бош тортади. Тизим математик ҳисоб-китобларга асосланади ва ҳар бир хатар кўрсаткичининг “салмоғи” ни, шунингдек, компаниянинг ушбу контрагент билан умумий айланмасидаги улушини ҳисобга олади. Бироқ, 25% хатар баҳосидан сўнг “сариқ” даражага ва 37% хатардан кейин “қизил” даражага ўтиш жуда қаттиқ чора бўлиб туюлади.\nСолиқ тўловчининг ишончлилигини тармоқдан, фаолият кўламидан, контрагентлар билан муносабатларнинг мураккаблигидан, ушбу корхонанинг солиқ тўловчи сифатида ривожланиш ва ўсиш тарихидан қатъи назар, универсал мезонлар бўйича таҳлил қилиш ғояси баъзан шундай бўлишига олиб келадики, яъни даромадли ва ишончли корхоналар бозордан йўқолади.\nСолиқ тўловчиларнинг ишончлилик мезонлари рўйхати қайта кўриб чиқилиши керак\nКўп йиллардан бери виждонан солиқ тўловчи бўлган корхона ва айрим шахслар томонидан маълум мақсадда очилган бир кунлик корхоналарни бир қаторга қўйиб бўлмайди. Эҳтимол, шунинг учун ҳам мамлакатда солиқ тўловчиларининг бекор қилинган сертификатлари жуда кўп.\nДавлат солиқ қўмитаси экспертларнинг далилларини қабул қилди ва турли тармоқларнинг ўзига хос хусусиятларини, эҳтимол, корхоналарнинг ҳажми ва муддатини ҳисобга олган ҳолда таваккаларни баҳолаш чегарасини қайта кўриб чиқишга қарор қилди.\nҲозиргача ҚҚС тўловчиси сертификатининг амал қилишини тўхтатиб туриш тушунтиришсиз содир бўлади ва қоида тариқасида корхона фаолиятини тўхтатиб туради. Корхонанинг банкрот бўлишига олиб келиши мумкин бўлган, шунингдек, унинг контрагентларига салбий таъсир кўрсатиши мумкин бўлган бундай масъулиятли қарор фақат ушбу ҳолатга олиб келган ҳолатлар ҳар томонлама ўрганилгандан сўнг, иложи бўлса судда қабул қилиниши керак.\nДавлат солиқ қўмитаси солиқ занжирининг узилиши (tax gap) муаммосини ҳал қилиш зарурлигини бир неча бор таъкидлаган. Шу боис аниқ корхоналар миқёсида ҚҚСни ҳисоблаш ва тўлашда узилишлар пайдо бўлиши сабаблари кескин ва батафсил муҳокама мавзусига айланди.\nИқтисодий ривожланишнинг ушбу босқичида устувор йўналишларни аниқлаш учун муҳокамани давом эттириш зарур:\nСолиқ тўловчи ҚҚСнинг қандай миқдорини тўлаши кераклигини белгилаш учун унинг айланмасидан, кирувчи товарлардан, хизматлардан келиб чиқиб, тўланган ҚҚС миқдорини аниқлаш учун ҳар бир корхона контекстида катта маълумотлар мажмуаси (катта маълумотлар) керак бўлади. ҚҚС билан ва қўшилган қиймат солиғисиз “кирувчи” товарлар ва хизматларнинг умумий ҳажмини ҳисобга олган ҳолда “нормал” иш режимидаги корхона. Шунингдек, солиқ тўловчининг товарлар ва хизматлар айланмаси шартларини ҳисобга олиш керак. Тармоққа қараб, улар бир ойдан бир неча йилгача бўлиши мумкин.\nҲар бир тармоқ корхоналарининг товар айланмаси ва солиқларнинг потенциал миқдори тўғрисида уни ҳақиқатда ундирилган солиқлар билан солиштириш учун маълумотларга эга бўлиш керак;\nБутун халқ хўжалиги корхоналари айланмасидаги эгри солиқлар ҳажми қанча бўлиши мумкинлигини билиш учун уни давлат қанча йиғишни режалаштираётгани ва амалда қанча солиқ йиғганлиги билан солиштириш керак.\nБу давлат органлари учун ҳам, макроиқтисодий жараёнлар таҳлилчилари учун ҳам таҳдиддир, чунки солиқларнинг “узилиш” табиати (tax gap) хилма-хил ва энг ноодатий сабабларга эга бўлиши мумкин.\nТадбиркорлар ўртасида “солиқ узилиши” (tax gap ) ҳақида тушунтириш ишларини олиб бориш зарур. Солиқ тўловчилар учун Давлат солиқ қўмитаси қандай ҳисоб-китоблар асосида tax gap мавжудлиги ва таваккалчилик даражасини аниқлашини тушуниши муҳим.\nҲозирча солиқ фарқи тушунчасини аниқлашга ягона ёндашув мавжуд эмас. Муҳокамалар давомида маълум бўлдики, ГНК ёндашуви маълум бир корхонанинг товар занжирларини таҳлил қилишга асосланган бўлиб, маълум бир ҳисобот даври учун ҳар бир контрагент билан барча савдо амалиётларини англатади. Бу солиқ бўшлиғини аниқлашнинг энг асосий даражаси бўлиб, таҳлил қилинган корхонага нисбатан “шахслантирилган”. Шуни тан олиш керакки, бундай таҳлил учун Давлат солиқ қўмитасида баъзида етарли маълумотлар бўлмайди:\nВазирлар Маҳкамасининг тегишли қарори 2021 йил сентябрь ойида қабул қилинган, аммо корхона фаолияти учун одатий шартлар қандай эканлиги ва ушбу корхонанинг маълум бир савдо ҳажми ва қанча кирувчи ва чиқувчи счёт-фактуралари борлиги ва уларнинг қанчаси ҚҚС билан ёки ҚҚСсиз экани ҳақида ҳалигача аниқ тушунча йўқ;\nДавлат солиқ қўмитаси қарор қабул қилингунга қадар тузилган, манзарани сезиларли даражада бузиб кўрсатувчи ва ҳуқуқий амалиётда қабул қилинмаган қонуннинг тескари таъсирини билдирувчи барча амалиётларни “хатар таҳлили”га киритди;\nГНК фойдаланишт фаолиятнинг ўзига хос хусусиятларидан қатъи назар, барча корхоналар учун хатарларни таҳлил қилишнинг универсал мезонлари ва ҚҚСнинг тўланган суммасини суд жараёнисиз аниқ контрагентга кредитлашни тақиқлаш тўғрисида қарор қабул қилиши мумкинки, корхонага тааллуқли ҳаётий муҳим қарорлар учун йўл қўйилмас ҳолдир;\nКорхоналар даражасида ҚҚС юкини ўз зиммасига олган омборлардаги ТМБ (товар-моддий бойликлар) қолдиқларининг одатий ҳажмини ва бу қолдиқлар қачон муомалага киритилиши мумкинлигини аниқлаш қийин;\nКорхоналар даражасида унинг фаолиятига турли хил бозор шароитлари таъсир этувчи омилларни, компания раҳбарларининг ўз қарорларининг оқибатларини баҳолаш қийин, бу эса айланмага ва натижада ҚҚСни тўлаш даражасига таъсир қилиши мумкин. Бунинг учун узоқ муддатли кузатувлар (яна big data масаласи) асосида ҳисобланган маълум бир саноат тенглаштирувчисини ишлаб чиқиш керак.\nМуҳокамалар чоғида ҚҚС ҳисоби масалаларида турли тармоқларнинг ўзига хос хусусиятлари, жумладан, товар муносабатларининг пайдо бўлиш манбалари – қишлоқ хўжалиги ва қишлоқ хўжалиги маҳсулотлари, қурилиш ва қурилиш лойиҳалари тўғрисида савол туғилди. Ушбу тармоқлар ҚҚСни ҳисоблаш ва тўлаш нуқтаи назаридан “хатарни таҳлил қилиш” учун алоҳида мезонларни ишлаб чиқишни талаб қилади, чунки, масалан, қишлоқ хўжалиги маҳсулотлари кўпинча ҚҚС тизимига киритилмаган якка тартибдаги тадбиркорларнинг маҳсулотидир. Бу, айниқса, қишлоқ хўжалиги маҳсулотларини экспорт қилишда, маҳсулот бир нечта мулкдорлар (йиғувчи, қадоқловчи, сақловчи, жўнатувчи) орқали ўтганда эътиборга олиш муҳимдир. Кўпинча, фақат занжирнинг охирги бўғини, тўғридан-тўғри экспортчи, бутун занжир томонидан ҳали тўланмаган ҚҚСни қайтаришни талаб қилади. Ёки ўз кучимиз билан объектларни қуришни олайлик, бу ерда ҚҚС ҳам худди “йўқ жойдан” пайдо бўлиши керак.\nДунёда tax gap ни баҳолашнинг кўплаб вариантлари мавжуд. Давлатлар ҳозирги вақтда иқтисодий ривожланиш мақсадларига мос келадиганини асос қилиб олади.\nТўланиши керак бўлган солиқлар миқдори бўйича ҳисобланган суммани ҳам, маълум бир корхона, маълум бир тармоқ ёки фаолият тури тўғрисида кўпроқ мавжуд ва ишончли маълумотлар билан ҳисобланиши мумкин бўлган суммани тушуниш мумкин. Амалиёт шуни кўрсатадики, корхоналардан олинган қўшимча маълумотномалар таҳлил қилингандан сўнг Давлат солиқ қўмитасининг кўплаб масалалари “олиб ташланади”;\nКорхона банкрот бўлган ёки унинг фаолияти амалда тўхтатилган тақдирда, тўланиши лозим бўлган солиқларни тўламаган ҳолда юзага келадиган ундириб бўлмайдиган (“ўлик”) қарз билан қандай муносабатда бўлишни ҳал қилиш зарур;\nСолиқ узилишини икки компонентга бўлиш мумкин: солиқ солинадиган базани баҳолашдаги узилиш ва ундиришдаги узилиш (assessment gap ва collection gap);\nШунингдек, тафовутни ҳақиқий солиқ тушумлари ва баъзи бир “эталон солиқ тизими” (ХВФ методикаси) да кузатилиши мумкин бўлганлар ўртасидаги фарқ сифатида баҳолаш мумкин;\nШунингдек, амалдаги солиқ қонунчилигига риоя қилмаслик, нотўғри талқин қилиш ва қўллаш натижасида юзага келадиган узилиш ((compliance gap) ва амалдаги солиққа тортиш тизими ва давлат жорий этмоқчи бўлаётган намунавий модел (policy gap) ўртасидаги номувофиқлик туфайли юзага келадиган узилишни баҳолаш мумкин.\nМолиявий-иқтисодий ривожланишнинг устувор йўналишларини аниқ белгиламасдан туриб, солиқ тўловчиларга давлат улардан нимани кутаётганини етказиш мумкин эмас. Қачонки солиқ тўловчи қонунчилик ва амалиёт мантиқини тушунса ва қабул қилса, танланган усуллар мақсадга эришиш учун қулайроқ бўлади.\nМавжуд мезонлар бўйича қўшилган қиймат солиғи тўловчи сертификатининг амал қилишини бекор қилиш/тўхтатиб туриш амалиётини бекор қилиш, уларни қайта кўриб чиқиш ва бештадан кўп бўлмаган мезон қолдириш зарур. Давлат солиқ қўмитасида муҳокама қилинганда бу таклиф ўзаро тушунарли бўлди ва Молия вазирлиги ва Давлат солиқ қўмитасининг қўшма ташаббуси амалга ошишига умид бор;\nБир неча чорак давомида янги мезонларга жавоб бермайдиган корхоналарда, айниқса, маҳсулотларни экспорт қилишда ҚҚСни қайтариш масаласида кабинет назорати табақалаштирилган тартибда амалга оширилиши керак;\nБаҳолаш мезонларини ишлаб чиқишда корхоналар фаолиятининг миқёси ва турини ҳисобга олиш, мезонларни саноат ва корхоналар ҳажмига бўлиш керак. Молия вазирлиги ва Давлат солиқ қўмитаси ташаббуси билан қўшилган қиймат солиғини тўламасликнинг турли хатар омилларига “корхоналарнинг сезгирлиги”нинг ўзига хос хусусиятларини аниқлаш мақсадида саноатнинг турли тармоқларида кенг кўламли ўрганишлар олиб борилади;\nКорхоналарнинг активлари ва мажбуриятларини (электрон активларини) ҳисобга олишнинг электрон тизимларини солиқ йиғиш ҳажмини ошириш зарурати ва амалийлиги нуқтаи назаридан баҳолаш зарур. Ҳозирча ушбу тизим кўплаб муваффақиятсизликлар келтирмоқда;\nУчрашувда йирик солиқ тўловчиларнинг ҳисобини юритувчи ва ҳисоб-китобларни назорат қилувчи йирик солиқ тўловчилар бўйича Ҳудудлараро давлат солиқ инспексияси (ҲДСИ) фаолиятини муҳокама қилиш учун вақт етарли бўлмади. Йирик солиқ тўловчилар тоифаси Давлат солиқ қўмитасининг 2019 йил 8 июлдаги “Юридик шахсларни йирик солиқ тўловчилар тоифасига киритиш мезонларини белгилаш тўғрисида”ги № 2019-45-сон қарори иловасининг 4-қисмига мувофиқ белгиланади. Йирик солиқ тўловчи бўлмаган қўшилган қиймат солиғи тўловчиларини ҳисобга олиш 2020 йилдан бошлаб ҳудудий давлат солиқ бошқармаларида амалга оширилади.\nҚизиқ жиҳат: ҲДСИ томонидан назорат қилинадиган йирик ҚҚС тўловчилар орасида ҚҚС тўловчи сертификатларининг 51%и ҳақиқий эмас. 1925 та йирик солиқ тўловчилардан 878 тасининг (45,61%) сертификатлари кучдан қолдирилган, 89 тасининг (4,62%) сертификатлари тўхтатилган, 18 тасининг эса сертификатлари бекор қилинган. Шу билан бирга, амалдаги гувоҳномага эга бўлган корхоналардан 29 та корхона банкрот деб топилди, 12 та корхона ихтиёрий тугатиш тартибини қўзғатди – 4 та корхона ўз фаолиятини вақтинча тўхтатди.\nБу шуни кўрсатадики, йирик корхоналар фаолияти устидан назоратнинг кучайтирилиши уларнинг оммавий равишда ушбу тоифадан “чиқиши”га сабаб бўлган, бошқалари эса турли баҳоналар билан ёпилган. Сиз бу статистикага бошқача муносабатда бўлишингиз мумкин (ҳеч ким давлат назоратини ёқтирмайди), аммо бу тизим ўта оғир оқибатларга олиб келгани ҳақиқатдир. Бу “йирик” солиқ тўловчилар фаолиятини ҳам батафсил таҳлил қилиш, ҳам тизимнинг ўзини батафсил таҳлил қилиш талаб этилади.\nКичик солиқ тўловчилар устидан назорат амалга ошириладиган ҳудудларда амалдаги ҚҚС тўловчи гувоҳномалари сони уларнинг умумий сонининг ўртача 70-80 фоизини ташкил қилади.\nМаҳаллий қайта алоқа тизимини такомиллаштириш, шаҳар ёки республика миқёсида йирик корхоналарни бириктириш амалиётини бекор қилиш ечими бўлиши мумкин. Давлат солиқ инспексияси ҳудуддаги корхоналар билан ишлашнинг биринчи инстанцияси сифатида солиқ тўловчи ҳақида ҳамма нарсани билиши ва фавқулодда вазиятни зудлик билан бартараф этиш учун масъул бўлиши керак.\nҲозирча солиқ тизими бўйича (айниқса, КЎБ субъектлари фаолиятини тартибга солиш соҳасида) кўплаб бошқа масалалар мавжуд, шунинг учун ҳам бундай учрашувлар анъанавий бўлиб, Ўзбекистон солиқ тизимини янада такомиллаштиришга хизмат қилади, деган умиддамиз.\nAnhor.uz нашрининг иқтисодий шарҳловчиси:\nАбдулла Абдуқодиров Гулнора Суюндиқова кўмагида\nGM Uzbekistan онлайн савдоларни бошламоқда. Энди «шапкалар» йўқоладими?


Ўзбекистон журналистика ва оммавий коммуникациялар университети талабалари 2021 йил 12 апрелдан 14 кунлик онлайн ўқув тартибига ўтказилди. Маълум бўлишича, талабалар орасидан Covid-19 аниқланган.\n«Ўзбекистон журналистика ва оммавий коммуникациялар университети ҳудудида карантин қоидаларига тўлиқ риоя қилиниши мунтазам равишда сақланиб келинганига қарамасдан, айрим талабалар орасидан енгил шаклдаги коронавирус инфекцияси аниқланди.\nСанитария-эпидемиологик осойишталик ва жамоат саломатлиги хизматининг Тошкент шаҳар Юнусобод тумани бўлими тавсиясига кўра ва коронавирус инфекцияси талабалар ва профессор-ўқитувчилар орасида кенг тарқалиб кетишининг олдини олиш мақсадида Олий ва ўрта махсус таълим вазирлиги раҳбариятини хабардор қилган ҳолда, Ўзбекистон журналистика ва оммавий коммуникациялар университети талабалари 2021 йил 12 апрел санасидан 14 кунлик онлайн ўқув тартибига ўтказилади», дейилади университет расмий саҳифаларида эълон қилинган ЎзЖОКУ ректори Шерзодхон Қудратхўжанинг талабаларга мурожаатида.\nAввалроқ бир нафар талабада коронавирус аниқлангани туфайли Тошкент шаҳридаги Инҳа университетида дарслар 23 мартдан онлайн режимга ўтказилгани хабар қилинган эди. Шундан сўнг Тошкент транспорт университети талабасида ҳам коронавирус аниқланиб, факултет вақтинча онлайн таълимга ўтгани маълум қилинди.


3 КУНДА 1166 КИШИГА ИШГА ЙЎЛЛАНМА\n27-29 август кунлари туманда аҳоли бандлигини таъминлаш юзасидан республика ишчи гуруҳи ташаббуси билан "Ҳар бир оила - тадбиркор" дастури куни ҳамда "Меҳнат ярмаркаси" ўтказилди.\nТадбир Мингбулоқ Агросаноат касб-ҳунар коллежида карнай-сурнай садолари остида бошланди. Уни туман ҳокими, вилоят Кенгаши депутати Т. Рапиков қисқача кириш нутқи билан очди.\nНаманган шаҳри, Тўрақўрғон тумани ҳамда туманимиз ҳудудида жойлашган 174 та корхона ва ташкилот ўзининг мавжуд 1006 та бўш иш ўринларини ишга талабгорларга тавсия этди. Тадбиркорлик субъектларининг, тижорат банкларининг, ҳуқуқий идораларнинг раҳбар ва мутахассислари меҳмону мезбонларга ўз хизматларини кўрсатдилар. Тадбиркору ҳунармандлар ўзлари тайёрлаган, ишлаб чиқарган маҳсулотлар, кўргазмаларини ташкил этишгани, санъаткорлар концерт дастурини ҳавола қилишгани тадбир кўтаринкилигини, одамларнинг кайфиятларини оширишга хизмат қилди. Тижорат банклари имтиёзли кредитлари тарғиботи билан шуғулландилар.\nКун якунида туман Бандликка кўмаклашиш маркази директори Б. Юсупов меҳнат ярмаркасида 321 киши ишли бўлганини таъкидлади. 48 нафар фуқаро кредит олиш бўйича банклар билан шартнома тузган.\n28, 29 август кунлари тадбир Жомашўй шаҳарчасидаги "Дўстлик" маданият ва истироҳат боғида янада уюшқоқлик ва кўтаринкилик руҳида давом этди. Одамларга Наманган шаҳиридан келган вилоят тиббиёт муассасалари малакали шифокорлари томонидан хизматлар кўрсатилди. Қанча одам тиббий кўрикдан ўтди. Тадбиркор, ҳунарманд ва фермерларнинг ташкил этган кўргазмалари иштирокчиларга хушнудлик бағишлади.\nШу нарса диққатга сазоворки, К. Турдалиев раҳбарлигидаги туман давлат хизматлари маркази ходимлари тадбирлар давомида ишли бўлган фуқароларга электрон рақам имзоси, жамғариб бориладиган пенсия тизимида ҳисобга қўйиш, ўзбошимчалик билан қурилган турар-жойларга эгалик ҳуқуқини бериш, мактабгача таълим муассасаларига йўлланма бериш бўйича йигирмадан зиёд хизмат кўрсатишга ҳам муваффақ бўлди.\nШу тариқа 3 кунда 1166 киши ўзлари хоҳлаган жойларда ишлаш учун йўлланма олди. 141 киши "Ҳар бир оила - тадбиркор" дастури доирасида кредитлар олиш бўйича шартномаларга имзо чекди. 104 нафар хотин-қиз тикувчилик фаолиятини амалга ошириш учун тикув машинасига эга бўлди.\nАнвар ХУДАЙБЕРГАНОВ олган сурат.\nТуманимизда ўтказилган маънавий-маърифий, оммавий тадбирларда Алижон Мамадалиев, Шавкат Бекбоев, Абдумутал Ашуров каби устоз санъаткорлар ижросидаги мақомларни кўп тинглаганман. Менда уларнинг қўшиқлари сабаб санъатга иштиёқ туғилган бўлса не ажаб.\nПрезидентимизнинг 2017 йил 17 ноябрдаги "Ўзбек миллий мақом санъатини янада ривожлантириш чора-тадбирлари тўғрисида"ги Қарори ижроси доирасида амалга оширилаётган ишлардан қалбим ғурурга тўлмоқда. 6-10 сентябрь кунлари Шаҳрисабз шаҳри Халқаро мақом санъати анжуманига мезбонлик қилиш ҳақидаги хушхабар эса чексиз фахр-ифтихор туйғуларини жўш урдириб юборди.\nБугунги кунда мақом оҳанграбоси бошқа давлатлар санъаткорлари ва сайёҳларини ҳам ўзига мафтун этмоқда. Бундан ғурурланмай бўладими?\nТўғри, мен шу йил бошида Россия Федерациясининг Санк-Петербург шаҳрида ўтказилган "Олтин Қақнус" номли халқаро танловда анъанавий хонандалик бўйича бош совринга муносиб топилдим. Лекин мақомга ҳам ҳурматим баланд. Юртимизда мақом санъатига эътибор кучаяётган экан, бу ҳаракатнинг фаол иштирокчисига айланаман.\n2-сонли Болалар мусиқа ва санъат мактаби ўқувчиси.\nТуристик зоналар хамда маданий мерослар\nМингбулоқ тумани кичик саноат зонаси\nМингбулоқ тумани Ёшлик маҳалла фуқаролар йиғини ҳудудида жойлашган Гулбоғ қишлоқ участка шифохонасининг бўш турган, фойдаланилмаётган қисмида ташкил этиладиган кичик саноат зонасида тадбиркорлик йўналишида 17 та лойиҳани сиғдирилган схемаси тузилди. Мингбулоқ туман ҳокимлиги кичик саноат зонасида тадбиркорлик фаолиятини амалга оширмоқчи бўлган тадбиркорлик субъектлари ўртасида танлов эълон қилади. Ушбу кичик саноат зонасида лойиҳаларни амалга ошириш истагида бўлган тадбиркорларни ўз “Бизнес режа”ларини туман ҳокимлиги инвестиция бўлимига тақдим этиши сўралади.\nМурожаат учун телефонлар: 45-21-522, 45-22-013\nФАРЗАНДИ «МАРД ЎҒЛОН» БЎЛИШИНИ КИМ ҲАМ ХОҲЛАМАС\n- Президентимиз ташаббуслари билан мамлакатимизда «Мард ўғлон» Давлат мукофоти таъсис этилганидан бағоятда хурсандман, - дейди Ингичка қишлоғилик Саломат Аҳмедова. - Ўғлим Бобурбек ҳам шундай мукофотларга муяссар бўлишини Яратгандан тилаб доимо дуодаман. Унинг наманганлик тенгдошларидан Сарвар Муродиллаев билан Муҳаммадхон Юсуповлар ушбу мукофотга лойиқ топилганликлари менга оламча қувонч ва умид бағишлайди.\nДарҳақиқат, онахоннинг фахрланганича бор. Ўғли Бобурбек 2003 йилдан буён спортнинг каратэ-до тури билан шуғулланиб келмоқда. 12 ёшида водий чемпионатида биринчиликни эгаллаган. 2013 йили Ўзбекистон чемпиони бўлиш бахти мушарраф айлаган. 2015 йили эса Осиё чемпиони мақомини қўлга киритди. Келгуси йили "Kombat IKDO" бўйича спорт усталигига номзод бўлган. Айни пайтда Ўзбекистон Миллий гвардияси қисмида йигитлик бурчини ўтамоқда.\nОнахон Чортоқ туманида туғилиб ўсган, Наманган муҳандислик-қурилиш институтида таҳсил олаётган Сарварнинг ютуқларидан ҳам бохабар. Ахир у ҳам ўғли каби каратэда тобланган, муносиб мавқега эга. Яқинда Малайзия пойтахти Каула-Лумпур шаҳрида каратэ бўйича ўтказилган халқаро турнирда ҳам қатнашди. 67 килограмм вазн тоифасида Индонезия, Эрон ва Малайзия вакилларини енгиб, олтин медални қўлга киритган. Ҳиндистоннинг Деҳли шаҳрида ўтказилган "Kamagata Gup" халқаро турнирида ҳам шоҳсупанинг энг юқори поғонасига кўтарилди.\n23 ёшли Муҳаммадхонга янги таъсис этилган мукофот институт талабаси бўлиш имтиёзини ҳам туҳфа қилди. У Ўзбекистон Давлат жаҳон тиллари университетининг таржима назарияси ва амалиёти факультетини танлади.\nУ 2014 йили Наманган туманидаги Олаҳамак иқтисодиёт коллежини битирган эди. Давлат мукофотига адабиёт йўналишининг наср ва драматургия соҳаси бўйича эришди. "Янги авлод - 2009" республика иқтидорли ёшлар танловининг вилоят босқичида биринчиликни эгаллаган. Қозоғистон Республикасининг "Сайрам сабоси" нашри томонидан ўтказилган энг яхши қисқа ҳикоялар бўйича танлови ҳамда "PROI'odie" II кинофестивали ғолиби.\n2018 йил унинг учун омадли келди. "Қисқа ҳикоялар" номли китоби чоп этилди. Ўзи Ёшлар иттифоқи муассислигидаги Республика ёш ижодкорлар кенгашида иш бошлаши зиммасидаги масъулиятни ҳар қачонгидан ҳам оширгани табиий.\nБобурбекнинг онаси Сарвар ҳамда Муҳаммадхонларга ҳавасу ҳайрат билан боқаётгани турган гап. Фарзандларининг "Мард ўғлон" бўлишини орзулаётган мингбулоқлик онахонлар эса ягона эмас. Ким ҳам она Ватанига садоқат билан хизмат қиладиган ўғлидан фахр-ифтихор туюшни хоҳламайди юртимизда.\nакадемиясининг тиллар кафедраси ўқитувчиси.


Диний идора мутахассислари Мисрга етиб борди | Azon.uz - Ахборот-таҳлилий портал\n2020 йил 03 июн, чоршанба\nДиний идора мутахассислари Мисрга етиб борди\n625 14:30 25.01.2019\nТараққиётимизнинг янги даврида кўп асрлик ноёб ва нодир асарларни сақлаш, ўрганиш ва тарғиб қилиш бўйича улкан ишлар амалга оширилмоқда. Ҳаёт давом этар экан, бу соҳада янги-янги замонавий талаблар кун тартибига қўйилиши табиий. Президентимиз Шавкат Мирзиёевнинг 2017 йил 24 майдаги “Қадимий ёзма манбаларни сақлаш, тадқиқ ва тарғиб қилиш тизимини янада такомиллаштириш чора-тадбирлари тўғрисида”ги қарори ана шу ҳаётий зарурат нуқтаи назаридан қабул қилинган тарихий ҳужжатдир.\nХалқимизнинг жуда бой маданий мероси бўлган нодир қўлёзмалар, қадимги босма китоблар сони бугунги кунда 100 минг нусхадан зиёддир. Шуни ҳам таъкидлаб ўтиш жоизки, аҳоли қўлида эъзозлаб сақланаётган ҳамда авлоддан-авлодга ўтиб келаётган, лекин давлат томонидан рўйхатга олинмаган нодир қўлёзмалар ва босма китоблар ҳам оз эмас.\nЎзбекистон мусулмонлари идораси китоб фонди энг нодир маънавий хазиналардан бири бўлиб, 3 минг жилд қўлёзма, 17 минг жилд тошбосма китоблар мавжуд. Энг ноёб қўлёзмаларимиздан бири – “Усмон Мусҳафи” Қуръони каримнинг қадимий ва табаррук нусхаси. Яна фондимизда Имом Бухорий, Имом Мотуридий, Бурҳониддин Марғиноний, Маҳмуд Замахшарий, Жалолиддин Румий, Заҳириддин Муҳаммад Бобур ва бошқа кўплаб улуғ аллома ва мутафаккирларнинг қўлёзмалари сақланмоқда.\nБу борада жаҳон миқёсида ноёб ҳисобланган Миср ва Туркия давлатларидаги йирик кутубхоналар, илмий тадқиқот марказлари ва музейларнинг тажрибаларини ўрганиш мақсадида, Ўзбекистон мусулмонлари идораси бўлим мудирлари Муҳаммад Аюбхон Ҳомидов ва Камолиддин Маҳкамов Миср давлатига хизмат сафарларини бошладилар. Ўзбекистоннинг Мисрдаги элчихонаси ходимлари Муҳаммад Аюб домла ва Камолиддин устозни Қоҳира аэропортида кутиб олишди ва сафарга алоқадор барча ишларда амалий ёрдам беришмоқда.\nМаълумки, Миср юрти Қуръони каримда айнан шу ном билан бир неча марта зикр этилган. Бу эса унинг баракоти, хайри кўплигига далилдир. Бу замин юзлаб саҳоба ва тобиъийлар ҳокини бағрида яширган. Буюк алломалар бу ерда таълим олган, минглаб китоблар таълиф этишган.\nМиср билан Ўзбекистонни боғлаб турувчи алоқалар жуда қадим тарихга бориб тақалади. Аллома Аҳмад ал-Фарғонийнинг Мисрдаги илмий фаолияти, Ихшидийлар сулоласидан тортиб, Қоҳирадаги ўзбакийя маҳалласигача юртларимиз ўртасидаги минг йиллик алоқалардан сўзлайди, дейилади ЎМИ расмий сайтидаги хабарда.\nМисрликлар коронавирусга қарши кураш учун солиқ тўлайди\n363 15:30 23.05.2020\nМиср. Бир кунда 720 нафар кишида коронавирус аниқланди\n389 16:30 20.05.2020\nМиср ҳайит байрами учун коронавирус чекловларини кучайтирди\n433 10:00 18.05.2020\nАҚШ давлат департаменти Мисрга вертолётлар сотишга рухсат берди\n434 15:30 08.05.2020\nУстоз қори Шайх Таблавий оламдан ўтди\n1193 12:54 06.05.2020\nМисрда Рамазон ойида коронавирус билан боғлиқ чекловларни енгиллаштирилди\n883 13:30 24.04.2020


ОЙДИНДА ОЙ ҚИДИРГАНЛАР\nҲозирги кунда ахборот оқими кириб бормаган маконни топиш қийин. Турли кучлар ўртасида ғоявий курашлар бораётган бир пайтда интернет тармоғи энг даҳшатли қуролга айланди.\nБир куни иш билан йўловчи уловда кетаётгандим. Ҳайдовчи билан турли мавзуларда суҳбатлашиб борардик. Гап айланиб шу мавзуга тақалди.\n- Яқинда бир дўстимнинг бошига оғир мусибат тушди, - дея сўз бошлади йўловчилардан бири.\n- Ёлғиз ўғли бор эди. Дўстим фарзандини ҳеч нимадан зориқтирмай катта қилди, энг нуфузли олий ўқув юртида ўқитди, ўзи танлаган қизига уйлантирди. Энди оғзим ошга етди, деганда ўғли тусатдан ғойиб бўлиб қолди. Кейинроқ маълум бўлишича, хориждаги жангарилар тўдасига бориб қўшилибди. Интернетда танишиб, онгини заҳарлашган экан.\nМАНТИҚ КАНИ ?\nСавол туғилади: олий маълумотли, иқтисодий жиҳатдан тўқ, оиласидан бахтиёр одам қандай қилиб алдамчи ғоялар тузоғига тушди экан?\nКелинг, бу саволга жавобни ақидапарастларнинг тарқатаётган ғояларидан излаб кўрамиз. Эмишки, улар исломий давлат қурмоқчи, диний софликка эришмоқчилар. Бу йўлда кимки ўз ҳаёти ва жони билан хизмат қилса, нариги дунёда жаннатга тушармиш.\nМуқаддас динимизда бағрикенглик, ватанпарварлик, дўстлик, ота-онага хурмат, оилага садоқат, тинчликни қадрлаш, шукрона келтириш мусулмон кишининг энг улуғ фазилатларидан саналади. Яна айтиладики, мана шундай гўзал хулқ ва фазилат соҳибларигина жаннатга лойиқ бўла оладилар. Аллоҳ берган илму ҳунарга ношукурлик қилиб, оиласини, ота-онасини ташлаб, Ватанига тинчликка қарши қурол кўтарган кимса қандай қилиб жаннатдан умид қилади?!. Улар қандай диний софлик ҳақида сафсата тўқишмоқда? Экстремистлар тарқатаётган ғояларда мантиқ қани?\nШу ўринда бир хангома ёдимизга тушади. Бир киши ойдин кечада кетаётиб, ҳовузга дуч келибди. Қараса, сувда ойдин акси турганмиш. Ой кўкдан сув тубига қулаб тушибди, жойига кайтариб қуйсам, ҳарна савоб бўлади, деб уйлаган ўша киши тонгача ҳовуз тубидан ойни қидирган экан.\nМаънавияти бўш, дин ҳақида тушунчаси юзаки, дунё қараши тор кимсалар оқибатда алдамчи ғоялар домига тушиб қолмоқдалар. Муқаддас динимизнинг асл моҳияти, маънавиятимиз ҳақида оилада яхши тарбия берилса, таълим даргоҳларида интернет тармоғидан фойдаланиш маданияти шакллантирилса юқоридаги нохуш холатларнинг олди олинган бўларди.\nКиритилган вақти: 30/11/2016 00:00; Кўрилганлиги: 2487\nМатериал манзили: https://www.sammuslim.uz/articles/oydinda-oy-qidirganlar


Стратегик аҳамияти беқиёс мулоқот\nПрезидент Қасим-Жўмарт Тўқаевнинг Хитой Халқ Республикасига давлат сафари КПМК Сиёсий бюроси аъзоси, ХКП Ташқи ишлар бўйича бошқарувчи гуруҳ Девони раҳбари Ян Цзечи билан учрашувдан бошланди.\nУчрашувда Давлат раҳбари жаноб Ян Цзечининг ХКП Ташқи ишлар вазири лавозимидаги самарали фаолияти билан яқиндан таниш эканлигини айтиб ўтди. Президент бу сафарнинг Қозоғистон учун жуда муҳимлигини ҳам таъкидлади.\n– Биз Хитойни қўшни ва дўстона муносабатдаги давлат деб ҳисоблаймиз. Шунингдек, жаҳондаги иқтисодиёти ривожланган иккинчи мамлакат эканлигини ҳам биламиз. Қозоғистон бу сафарга улкан аҳамият беради. Биз Қозоғистоннинг Осиёдаги ҳаракатлар ва ўзаро ишонч чоралари кенгаши ва халқаро майдондаги бошқа ташаббусларини қўллаб-қувватлагани учун Хитой давлатидан миннатдормиз. Иқтисодий ҳамкорликка келсак, унинг стратегик аҳамияти беқиёс. Тўнғич Президентимиз Нурсултан Назарбаев ва Раис Си Цзиньпин эришган келишувлар янада ривожланаверади, – деди Давлат раҳбари.\nЯн Цзечи Қасим-Жўмарт Тўқаевни жорий йил июнида Қозоғистон Президенти лавозимига сайланиши билан қутлади. Унинг айтишича, сайловдаги ғалаба – Қозоғистон халқи юксак ишончининг кўрсаткичи.\nЯн Цзечи Қозоғистон Президентининг бу сафари икки давлат орасидаги ҳар томонлама стратегик ҳамкорликка янги жўшқинлик беришини маълум қилди.\nAkorda.kz, 2019-09-12, 21:09 54\nСтратегик аҳамияти беқиёс мулоқот 54


Пластик карточкалар: Ўзбекистонликлар учун яхшиликми ёки бош оғриғи? - - - www.Voydoda.com - Скачать новинки музыки 2018 бесплатно -\nПластик карточкалар: Ўзбекистонликлар учун яхшиликми ёки бош оғриғи?\nАвтор: Ies_92uz / Дата: 24 Мар 2018 / Просмотров: 330\nРивожланган давлатларда товар ёки хизматлар учун тўлов қилишда пластик карточкалардан фаол фойдаланилади. Уларни ишлатиш аҳоли учун ҳам, банк учун ҳам, чакана савдо учун ҳам қулай. Ўзбекистонда эса пластик карточканинг машҳур афзалликларига қарамасдан, уни ишлатиш фойдаланувчиларнинг ҳаётини қийинлаштириб юбормоқда. Энг бош муаммо — бир қатор савдо нуқталарида терминалларнинг йўқлиги ва пулларни нақдлаштириш тизими йўлга қўйилмагани.\nНега Ўзбекистонда пластик карталарни жорий қилиш мана шундай «нотипик» натижаларга олиб келди? UZ24 тушунтириш истаб, мустақил иқтисодчи Юлий Юсуповга мурожаат қилди.\nРивожланган бозор иқтисодиётига эга мамлакатларда харидларнинг катта қисми — нақдсиз кўринишда амалга оширилади: буларга банк ўтказмалари, электрон ҳамёнлардан ва пластик картадан тўловлар киради. Масалан, пулларни «электронлаштириш» бўйича жаҳоннинг энг илғор давлатлардан бири бўлмиш Швецияда нақд пул умумий пул массасининг бор-йўғи 2 фоизини ташкил этади, холос.\nПластик карточкалар — пул муомаласини «электронлаштириш»даги бош дастгоҳлардан бири ва инсониятнинг энг буюк ихтироси ҳисобланади.\nНега карточкалар қулай ва фойдали?\n- жорий харид учун кўп миқдорда нақд пул олиб юриш учун ҳожат йўқ;\n- товар ва хизматларга Интернет орқали ҳам хақ тўласа бўлади.\n- нақд пулларни уддалаб, сақлаб юришга ҳожат йўқ;\n- мижозларнинг харид қобилияти каррасига ошади — чунки карточкада, одатда, харидор ўзи билан олиб келиши мумкин бўлган нақд пулдан кўра доимо кўпроқ пул бўлади;\n- банкларнинг депозит базаси кенгаяди, депозитлардаги пулларни фаол операциялар учун ишлатиш мумкин.\nУмуман, жамият учун:\n- молиявий операциялар янада шаффофлашади, бу эса солиқлардан қочиш, ноқонуний фаолият билан шуғулланиш ҳолатларини камайтиради.\nЎзбекистонда пластик карточкаларни жорий қилиш портлаш эффекти билан тенг бўлди: 2005 йилдан буён карточкалар сони 45,5 марта (!) га ошди, жисмоний шахсларнинг банк карталарида миллий валютада ўтказилган транзакциялар 371 баробар ошган.


Учрашувда Бошқирдистон Республикаси Премьер-министри ўринбосари Ильшат Фазрахманов бошчилигида Бошқирдистон Республикаси Савдо-саноат палатасининг Ўзбекистондаги вакили Марсель Асфандияров, агросаноат комплекси ва ўрмон хўжалиги Департаменти директори Светлана Белова ва бошқалар иштирок этдилар.\nВилоят ҳокимининг биринчи ўринбосари Фарҳод Тошпўлатов ва вилоят ҳокими ўринбосари Муҳсинхўжа Абдураҳмонов меҳмонлар билан музокаралар олиб бордилар.\nҲозирги кунда вилоятимиздан Россиянинг Поволжье, Урал ҳудудларига қишлоқ хўжалиги маҳсулотлари экспорт қилинади. Бошқирдистон Россиянинг остонаси бўлганлиги учун И.Фазрахманов ушбу маҳсулотларни қабул қилиб олиб, уни Россия бўйлаб тарқатиш хизматини йўлга қўйиш таклифини билдирди.\n– Сизнинг вилоятингизда ҳам худди биздаги каби, асаларичилик ва сут маҳсулотларини қайта ишлаш билан боғлиқ йўналишлар бор. Сизларда мева-сабзавот йўналиши мавжуд. Шу соҳалардаги ҳамкорлик билан бизнинг товар айирбошлашимиз кенгаяди, – деди И.Фазрахманов.\nМузокаралар якунлангач, томонлар эсдалик совғалари алмашдилар.\nКуннинг иккинчи қисмида Фарғона шаҳридаги Тадбиркорлар марказида Бошқирдистон делегациясининг 100 дан ортиқ тадбиркорлар билан учрашуви ўтказилди. Шунингдек, улар Фарғона шаҳридаги “Асаларичилик” ассоциацияси, “Шукурдавлат”, “Фергана Океан”, “Волида” фермер хўжаликларида, “Наримтекс” корхонасида, “Агро Юнит” МЧЖ ва бошқа корхоналарда бўлдилар.\n« Саудия Арабистони ишбилармонлари вилоятимизда\nФуқароларнинг ҳуқуқий онги ва маданиятини ошириш – муҳим масала »